Skolaj Diwan Kemper Jakez Riou\nBuhez ar skolaj (269)\nAr skolaj er c'... (1)\nDiaporama kinnig ar skolaj\nFiñv da skolaj\nTitouroù d.b ar skolaj\nTraducteur breton / français\nSkolaj ar Releg / Gwiseni\nBuhez ar skolaj\nDa lidañ meurlarjez ha vakañsoù miz C'hwevrer , ez eus bet aozet ur boum treuzwisket e Plogastell Sant-Jermen en hunva. Dirollet an holl da zañsal ! Spider-Heol ha merc'hed 4re ! Tem ar boum : Ar Maskloù ! Aet ar maout gant Marie B....\nREDADEG 2012 KLIP OFISIEL "FOETER BREIZH"\nRedadeg 2012 Klip ofisiel "Foeter Breizh" savet gant Gwengolo Filmoù. Diwar ar ganaouenn savet ha kanet gant Dom Duff “Foeter Breizh”ez eus bet sevenet gant Mikael Baudu hag e gevredigezh produiñ Gwengolo Filmoù, ur c'hlip da gas war-raok...\nKROASHENT DIWAN AR MICHERIOÙ 2012\nDec'h goude merenn e oa Kroashent ar Micherioù e leurenn Glenmor Karaez. Ur pezh prientadur kaset da benn vat gant Erwan ar Berr gant skoazell Yvette ha sikour meur a hini c'hoazh. Daou-ugent micher bennak renket dre rummadoù. Ur pezh...\nGWELADENN DA LISE DIWAN\nDec'h vintin e oa degemeret hor skolajidi trede klas e lise Diwan Karaez. Ouzh o ambroug Ronan Ménardeau hag Olier Auffret. Evel ma weler amañ dindan eo bet mat an degemer, en ur gentel skiantoù gant Loeiz, en ti-annez nevez hag en...\n5 straed Vañde 29000 KEMPER - Pgz : 02 98 95 57 24 - skolaj.jakez.riou@diwan.bzh\nVoir le profil de Skolaj Diwan Jakez Riou sur le portail Overblog


Ne zeliér quet bout suéhet na hum scontéin mar santér poén é souffrein - Wikimammenn\nNe zeliér quet bout suéhet na hum scontéin mar santér poén é souffrein\nJ.-M. Galles, 1829 (p. 225-227)\n◄ Doué a réserve mara uéh er souffranceu brassan d’é serviterion fidellan Ne zeliér quet bout suéhet na hum scontéin mar santér poén é souffrein Er gùél a Jesus doh er groéz a zoug de souffrein er poénieu guet ur hourage dalhable ►\nNe zeliér quet bout souéhet na hum scontein mar santér poén é souffrein.\nM’HUM adresse dohoh, Guirhiés santel, én trouble é péhani em zaule er gùél ag er groéz. Me sant énan mé-memb ur boén vras doh er souffranceu. En disposition-zé a me halon em scont.\nMe mab, er boèn-zé a santet énoh n’hou rant quet cablus dirac Doué. Quement-cé a zou memb ur moyand de véritein davantage, mar doh perpet aboeissant d’é volanté.\nA pe larér é cârai er Sænt er souffranceu, ne vennér quet laret en ou hârent dré natur.\nInd a huannadai rac ma ouent tud ; mæs ind hum rejouissai rac ma ouent crechénion. En natur a resistai, mæs er religion a driomflai ag en natur.\nA hui a chonge ne oai quet bet bras me foén ar er halvar ? Ma n’en dès mam erbet n’hum afflige é ùélet en drougueu a arrihue guet he bugalé, péh quet bras ne zelias bout affliction mam Jesus, a, p’er gùélas é creis en tourmanteu hac èn anjulieu ?\nRet vehai en dout câret Jesus quement èl m’er hâren, eit comprenein péh quer bras oai bet nezé me affliction.\nJesus ean-memb, ér jardrin a Olivet, a lausquas d’antréein én é galon en eah ag en tourmanteu hac ag er marhue.\nNe vennas quet m’en devehai é zivinité, péhani a rai ur bris infini d’é souffranceu, parreit doh t’ou ag ou santein.\nMe mab, meit ma venneoh sincéremant én hou afflictioneu er péh a vèn en Eutru Doué, n’hum droublet quet a gaus d’er péh a basse én diabarh a hanoh énep d’hou volanté.\nA pe arrihue memb guenoh dibatiantein a gaus d’hou ç’imur prompt, n’hum ziscouraget quet ; quement-cé a vehai hum rantein cablus, open hou tibatiantæt, ag ur faute neué.\nUn orgueji secret é hum droublein rac ne vèr quet parfæt. Faible oh, ha Doué a hanaüe hou faiblesse. Un dén oh, ha non pas un æl.\nMab-dén ne éel quet passein é vuhé hemb gobér d’er bihannan ur faute distér benac, deustou n’en dès hanni é particuliér ne éel ha ne zeli pellat doh t’ou.\nN’en doh quet bet conceuet én innoçance, èl on, nac èl-cé délivret a bep sort inclination d’en droug, nac ag en ol faiblesseu ha misér de béré é ma sujet mab-dén.\nA pe achap guenoh ur hlêm benac, goulennet quentéh pardon guet Doué. Promettet déhou é éhùéhehet gùel arnoh hou ç’hunan. Goulennet eit quement-cé er secour ag é hræce. Antréet arré ér peah a hou calon, én ur veil arnoh guet mui a sourci.\nUr faute, ne vern péh sort é, ne éel quet bout reparet gùel eit dré en humiliation a santér a nehou.\nA pe vehet én nean, é compagnoneah er Sænt, ne vehet quet mui sujet d’er pehet.\nO Rouannés er Sænt, pegours é teï er momant eurus-cé ! Pegours é vein-mé délivret ag en dougeance a offancein Doué, dougeance quer calet aveit ur galon péhani er hâr !\nDeit ahoël, mam a hræce hac a viséricord, de secour hou servitour. Dihuennet-mé, dré hou protection puissant, doh en anemiset a me salvedigueah.\nAdtapet diwar « https://br.wikisource.org/w/index.php?title=Ne_zeliér_quet_bout_suéhet_na_hum_scontéin_mar_santér_poén_é_souffrein&oldid=105855 »\nKemmoù diwezhañ degaset d'ar bajenn-mañ d'an 18 Eos 2017, da 16:53.


Gouel Etrekeltiek an Oriant - PCI Collectif\nGouel Etrekeltiek an Oriant\nUr raktres a zoug eskemmoù : an etrekeltiegezh !\nGant en tu all da pevar mil arzour, tro daou c’hant abadenn hag animasionoù kaset en-dro gant ouzhpenn mil den a youl vat eo livet kêr An Oriant e miz Eost gant livioù ar Gouel Etrekeltiek. Tro hanter-kant vloaz ‘zo eo bet dibabet gant e ziazezourien digeriñ ar gouel d a sevenadurioù broioù keltiek tramor (Bro-Skos, Bro-Gembre, Kerne-Veur, Enez Vanav, Bro-Iwerzhon), met ivez da rannvroioù hanternoz Bro-Spagn (Galizia hag Asturias). Ur plas hep e bar e-mesk gouelioù all e Breizh hag e Bro-C’hall zoken en deus ar Gouel Etrekeltiek. Un emgav ne c’heller ket c’hwitañ warnañ, Breizh war al leurennoù e-tal broioù keltiek all, a-benn sevel tamm-ha-tamm pezh a oa e spered e aozerien : « an etrekeltiegezh ». Ur raktres a vroud an eskemmoù ha doareoù sevenadurel nevez ivez, deuet eus divroidi Breizh-veur pe broioù Spagn. Da skouer strolladoù pipe-band Aostralia, c’hoarierien gaita Amerika ar Su ha kanerien Bro-Ganada o tispakañ o ardoù evit brasañ plijadur un hanter-milion a arvesterien.\nHag en tu all da zek devezh er gouel, eo deuet Gouel Etrekeltiek an Oriant da vout un oberour sevenadurel o kinnig a-hed ar bloaz darvoudoù hag obererezhioù eit an holl, hag evit e gevelerien ivez.\nKevredigezh Festival Interceltique de Lorient\nstraed Pierre Guergadic, 56100 An Oriant\nPgz. 02 97 21 24 29 / postel : festival@festival-interceltique.bzh\n« « Breizhad n’on ket, hanter Pikard hag hanter Norman, met sot on gant ar bed keltiek ! Dalc’hit mat d’ho poazioù neuze, rak gant ar vugale e vo kendalc’het an hengoun. Gourc’hemennoù d’an holl ! » »\n« « Evit an holl, ur veaj digor war ar bed keltiek a d’an holl, spered ar varzhoniezh mesket gant ar sonerezh, ar beajoù, ar gouelioù pobl ha korfadoù kaer (…) Bezañ kelt a dalvez ivez bevañ evel ur menez-tan. » »\n« « Eno ‘vin… evit an eizhvet gwech diouzh renk !!! Ne skuizhan ket ouzh ar gouel… Ma firc'hirinaj eo ! » »\nArzoù an arvestoù Festoù\nDañs Fest-noz / Fest-deiz Festival Sonerezh\nAbadennoù, sonadegoù, an dibunadeg veur, trec’h ar sonerien, festoù-noz, atalieroù sonerezh, prezegennoù, kentelioù mistri, trofe ha kenstrivadegoù sonerien, liorzh al luderien, tachenn ar gaoz ha kengred», redadegoù bigi dre lien Celticup, c’hoari golf Golfceltrophy, redadeg (10 mil), Gourenadeg, sinema, diskouezadegoù, saloñs al levrioù, marc’had etrekeltiek.


Menegoù lezenn - Breizh ha liesseurted\nMenegoù lezenn ha penndivizoù implijout Bed (Bretagne et diversité / Sevenadurioù)\nAdwelet d'an: 10 a viz C'hwevrer 2014\nI. Menegoù lezenn\nPerc'henniezh al lec'hienn\nBretagne Culture Diversité (BCD / Sevenadurioù) eo perc'henn al lec'hienn Bretagne-et-diversite.net, a vez graet Bed (Bretagne et diversité) anezhi.\n3, boulouard Cosmao-Dumanoir 56100 an Oriant\nPgz : 02 97 35 48 77\nNiv. SIRET : 788 475 176 000 20\nRenerezh an embann\nRener an embann: Philippe Ramel\nRener ar skridaozañ: Tudi Kernalegenn\nSkridaozañ ha luskañ\nLusket eo al lec'hienn gant ar gevredigezh Bretagne Culture Diversité hag ar gevredigezh Rhizomes (17 straed Kerivel 29100 Douarnenez - 06 66 22 38 96)\nPennadoù skridaozet gant : Caroline Troin association.rhizomes.dz@gmail.com\nKartennoù graet gant : Philippe Rekacewicz (visionscarto.net) contact@visionscarto.net\nTroet gant : Divi Kervella\nSevenet eo al lec'hienn gant : studio quinze mille\nBed, Bretagne-et-diversite.net, a zo herberc'hiet gant OVH\nII. Penndivizoù implijout\n1. Karta c'hrafek al lec'hienn Internet koulz hag ar follennoù stil, ar skeudennoù fichañ en o zouez, a zo perc'hennet gant Bretagne Culture Diversité. An eiladuriñ, an adskeudenniñ a-dammoù pe penn-da-benn, an adimplij, an azasaat, ar c'herziñ pe ar c'hemmañ eus an traoù a gaver enni, e kement doare a zo, gant piv bennak pe penaos bennak, hep aotre sklaer a-berzh Bretagne Culture Diversité, a zo difennet groñs hag a zo ur felladenn dambreziñ hervez kod ar berc'henniezh spered.\n2. Kement film (a-dammoù pe penn-da-benn) a zo gwarezet gant gwir ar berc'henniezh spered. Kement implij eus ar videoioù a gaver war al lec'hienn, war-bouez sellet outo en e unan pe ent-prevez, a zo difennet groñs.\n3. Testennoù an traoù embannet (pennadoù-kaoz ar sevenerien, fichennoù ar gouel, kinnig ar pobloù) a zo embannet dindan an aotre-implijout Creative Commons CC-BY-NC-ND, da lavaret eo:\nGrataat —Rankout a rit grataat an oberenn hervez an doare meneget gant aozer an oberenn pe piaouer ar gwir (met arabat ober e doare ma c'hallfed krediñ e vefe a-du ganeoc'h, pe gant an implij emaoc'h oc'h ober eus e oberenn).\nImplij kenwerzhel ebet — N'o peus ket droed d'implijout an oberenn evit ober aferioù.\nOberenn deveret ebet — N'ho peus ket droed da zegas kemm en oberenn, na da dreuzfurmiñ pe azasaat anezhi.\n4.Ar skeudenniñ (fotoioù, kartennoù, tresoù, videoioù, h.a.) a ya da heul ar pennadoù a zo embannet dindan reol gwir ar perc'hennañ. Evit kement implij anezho eo dav ober dave d'ar perc'henn a zo meneget en alc'hwez.\nReiñ a reer da c'houzout d'an implijer e c'hall un "toupin" (cookie) mont war-eeun war e veziant merdeiñ pa zeu da weladenniñ al lec'hienn. Un toupin a zo un teskad roadennoù ha na ro ket tro da c'houzout piv eo an implijer met a servij da verniañ titour a denn da verdeadenn an implijer war al lec'hienn.\nGallout a ra an implijer diweredekaat an toupin-se dre arventennoù ar merdeer, hag ivez, diouzh ret, nac'h anezho hervez an doare displeget er chomlec'h-mañ: www.cnil.fr.\nGallout a ra al lec'hienn Bed reiñ liammoù gourskrid don pe eeun hag a gas da lec'hiennoù Internet embannet gant tud all. Al liammoù pe an daveoù-se ne dalvez ket emeur a-du gant ar pezh a gaver enno pe e kadarneer anezho. Ar fed e kinniger liammoù gourskrid hag a gas da lec'hiennoù all a zo hepken evit pinvidikaat al lec'hienn hag e-se n'eo ket dalc'het Bretagne Culture Diversité gant ar pezh a gaver enno e kement doare ’zo holl.\nN'hallo ket Bretagne Culture Diversité bezañ lakaet da atebeg, e nep doare, war ar pezh a c'haller kavout war al lec'hiennoù-se, ha n'hallo ket bezañ lakaet da giriek eus nep gwall pe gaou a c'hallfe dont diwarno.\nAtebegezh ha divankadurioù\nAn traoù a zo war ziskwel war al lec'hienn-mañ a zo roet kement ha reiñ da c'houzout hepken. Gallout a reont bezañ cheñchet n'eus forzh pegoulz hep raktermen ebet.\nN'eo nemet an implijer a c'hall bezañ lakaet da atebeg war implij an arc'hweladurioù kinniget gant al lec'hienn hag ivez eus kement gaou pe gwall, war-eeun pe dizeeun, a c'hoarvezfe diwar implijout, cheñch, astal, arsav, dizimplijadusted darn eus al lec'hienn pe pep tra.\nDaoust d'an evezh bras ha kontrolloù skipailh Bretagne Culture Diversité, e c'hall mankoù pe fazioù dirat bennak menel war al lec'hienn. M'ho pefe evezhiadenn pe zivankadenn da reiñ da c'houzout dimp, kasit anezho dimp d'ar chomlec'h-mañ: contact(at)bcddiv.org.\nKemmadennoù d'ar penndivizoù implijout\nKement kemmadenn d'ar penndivizoù implijout-mañ a zo lakaet da vezañ degemeret gant an implijer.\nLezenn dedalvezadus ha barnerezh barrek\nAr penndivizoù implijout-mañ a zo sujet penn-da-benn da wir ar Frañs. Anzav a ra implijer Bretagne-et-diversité.net barregezh nemeti lezioù-barn barrek Roazhon.


7 a viz Gouere 1940\n1957 betek bremañ\nApple, Parlophone, Capitol, Mercury, Koch, 'Hip-O' (Universal Music Group)\nSir Richard Starkey, anavezetoc'h dindan e anv-senenn Ringo Starr, zo un taboulinour, kaner-sonaozer hag aktour saoz bet ganet d'ar 7 a viz Gouere 1940 e Liverpool.\nEzel koshañ ar Beatles eo o zaboulinour etre 1962 betek o tisrannañ e 1970. Gwelet eo gant meur a soner, en o zouez an tri Beatle all, ha gant ar publik evel unan eus gwellañ taboulinourien istor ar rock. Barrek-kenañ eo o telc'her an tempo hag ijinet en deus ur mod dibar ra ruilhañ ar batiri, ar pezh en deus servijet ur sonerezh kempleshoc'h-kempleshañ, goude ma oa bet isistimet e zoare da seniñ e-pad pell dre ma vanke teknik d'ar sell kentañ.\nKlañvidik eo bet a-hed e vugaleaj, ar pezh en deus levezonet un deskadurezh leun a vankoù. E 1957, pa oa tapet Liverpool gant ar sonerezh skiffle e son evel taboulinour en e strollad kentañ, a-raok mont gant Rory Storm and The Hurricanes e 1959. Ganto e teu da gemer al lesanv a zo bet dezhañ da c'houde hag e kemer skiant-prenet. E1962 eo pedet gant ar Beatles, diwar ali George Martin da erlerc'hiañ Pete Best ha komañs ganto un avañtur a gaso ar strollad d'unan eus berzhioù sonerezh ha kenwerzh pennañ ar sonerezh-pop en XXvet kantved.\nEr strollad ez eus bet roet dezhañ da genañ kanaouennoù adaptet ouzh e vouezh, da skouer Yellow Submarine ha With a Little Help from My Friends. Ouzhpenn d'ar batiri e son a-wezhioù binvioù all. Komañs a ra da aozañ kanaouennoù dezhañ ivez, daou anezho embannet en albomoù ar Beatles, Don’t Pass Me By hag Octopus’s Garden. E fazioù-yezh, lesanvet "ringoradurioù" gant John Lennon, zo bet orin titloù kanaouennoù all : A Hard Day’s Night peotramant Tomorrow Never Knows. Hegarat, plijet a ra da izili ar strollad evit e fent hag e spered-jentil. Aktour e teu da vezañ e-barzh e filmoù ar strollad, da skouer e Help! m'eo aktour pennañ.\nGoude disrannañ ar Beatles e 1970 e komañs ur prantad-solo gant meur a albom. Lakaat a ra e dro vignon da gemer perzh en e albom Ringo, ha bep an amzer e roont kanaouennoù dezhañ. Goude ur prantad goullo er bloavezhioù 1980, ha kudennoù alkool e tistro e 1989 gant e strollad « All-Starr Band ». Troiadoù a ra gant ar strollad-mañ hag embann a ra albomoù. Dimezet eo bet da gentañ gant Maureen Cox, ganti en deus bet tri bugel, an taboulinour Zak Starkey e 1965, Jason e 1967 ha Lee e 1970. Dimeziñ a ra da c'houde gant ur James Bond Girl, Barbara Bach e 1981, graet anaoudegezh ganti o treiñ ar film Caveman.\nEmbannet en deus e miz Gwengolo 2021 ur ganaouenn nevez anvet Let's Change the World.\nAdtapet diwar « https://br.wikipedia.org/w/index.php?title=Ringo_Starr&oldid=1940058 »\nKemmoù diwezhañ degaset d'ar bajenn-mañ d'an 11 C'hwe 2022, da 21:59.


Tito 3 CCO - Lají̱i̱ˈ˜ e catɨ́ɨngˉ e - Bible Gateway\nTito 3 Chinanteco de Comaltepec (CCO)\nLají̱i̱ˈ˜ e catɨ́ɨngˉ e nijméˉ dseaˋ quiáˈˉ Dseaˋ Jmáangˉ\n3 Jo̱ fɨ́ɨˉguɨ́ɨ ˈnʉˋ, Tito, e jmiguiéngˈˊgo̱ dsíiˊ jaléngˈˋ dseaˋ quiáˈˉ Dseaˋ Jmáangˉ e jaˋ güɨséerˋ teáˋ có̱o̱ˈ˜ jaléngˈˋ dseata˜ o̱si có̱o̱ˈ˜ jaléngˈˋ dseaˋ quie̱ˊ nifɨˊ é, jo̱guɨ e güɨjméeˋbre nʉ́ʉˈr˜ contøøngˉ có̱o̱ˈ˜ lajaléˈˋ ta˜ quiʉiñˈˊ, jo̱guɨ e iʉ˜ dsíirˊ contøøngˉ có̱o̱ˈ˜ lají̱i̱ˈ˜ ta˜ e guiʉ́ˉ e catɨ́ɨngˉ nijmérˉ. 2 Jo̱guɨ ˈnéˉ fɨ́ˈˆbɨ jaléngˈˋ i̱ dseaˋ íˋ e jaˋ güɨféˈrˋ gaˋ uii˜ quiáˈˉ lɨ́ˈˆ doñiˊ i̱i̱ˋ dseaˋ, jo̱guɨ jaˋ güɨjméerˋ ta˜ jɨ́ɨngˋ, jo̱guɨ e güɨjméeˋbre guiúiñˉ có̱o̱ˈ˜ jaléngˈˋ dseaˋ rúiñˈˋ, jo̱guɨ cajo̱ jaˋ güɨjméerˋ e jløiñˈˆ có̱o̱ˈ˜ lɨ́ˈˆ doñiˊ i̱i̱ˋ dseaˋ.\n3 Jo̱ lalab lamɨ˜ lɨ́ɨˊ jneaa˜aaˈ ie˜ lamɨ˜ jéengˊguɨ do, co̱ˈ saamˋ dsiˋnaaˈ có̱o̱ˈ˜ júuˆ quiáˈˉ Fidiéeˇ, jo̱guɨ jaˋ nʉ́ʉˈ˜naaˈ e júuˆ jo̱ cajo̱, jo̱guɨ dseángˈˉ jmangˈˉ fɨˊ gabˋ té̱e̱ˆnaaˈ, jo̱guɨ jmooˉnaaˈ lají̱i̱ˈ˜ ta˜ quiʉˈˊ yee˜baaˈ có̱o̱ˈ˜guɨ lajaléˈˋ e jaˋ dseengˋ e tɨˊ dsiˋnaaˈ. Jo̱guɨ lamɨ˜ jmooˉnaaˈ jmangˈˉ e gaˋ, jo̱guɨ e lamɨ˜ dsihuɨ́ɨngˊnaaˈ có̱o̱ˈ˜ jaléngˈˋ dseaˋ, jo̱guɨ lamɨ˜ ˈníˈˋ neeng˜naaˈ jaléngˈˋ dseaˋ rúˈˋnaaˈ jo̱guɨ lajo̱b lamɨ˜ lɨ́ɨngˊ íˋ có̱o̱ˈ˜ jneaa˜aaˈ cajo̱. 4 Jo̱ ie˜ lamɨ˜ jmooˉnaaˈ jaléˈˋ e jaˋ dseengˋ do, lajeeˇ jo̱b mɨ˜ cajmijnéengˋ Fidiéeˇ i̱ láangˋ jneaa˜aaˈ jee˜ jaléˈˋ dseeˉ quíˉiiˈ jial tíiˊ e guiúiñˉ jo̱guɨ jial tíiˊ e ˈneáaiñˋ jaléngˈˋ dseaˋ. 5 Jo̱ uíiˈ˜ e lajo̱b lɨ́ɨiñˉ có̱o̱ˈ˜ jneaa˜aaˈ, jo̱baˈ nɨcaleáaiñˋ jneaa˜aaˈ jee˜ jaléˈˋ dseeˉ quíˉiiˈ, dsʉˈ o̱faˈ uíiˈ˜ e jneaa˜aaˈ cajméˆnaaˈ co̱o̱ˋ e guiʉ́ˉ. Jo̱ cajméerˋ lajo̱ có̱o̱ˈ˜ jneaa˜aaˈ laˈeáangˊ e nɨcaˈíiñˉ dseeˉ quíˉiiˈ, jo̱baˈ lana nɨlɨ́ɨˊnaaˈ lafaˈ dseaˋ i̱ nɨcalɨséngˋtú̱u̱ caléˈˋ catú̱ˉ, jo̱guɨ cajo̱ laˈeáangˊ có̱o̱ˈ˜ e Jmɨguíˋ quiáˈrˉ dob e nɨlɨ́ɨˊnaaˈ lajo̱. 6 Jo̱ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ i̱ caleáangˋ jneaa˜aaˈ jee˜ jaléˈˋ dseeˉ quíˉiiˈ, nɨcacuøbˈˊ Fidiéeˇ jneaa˜aaˈ Jmɨguíˋ quiáˈrˉ lalíingˋ. 7 Jo̱ uíiˈ˜ e eáamˊ ˈneáangˋ Fidiéeˇ jneaa˜aaˈ, jo̱baˈ nɨcajméerˋ có̱o̱ˈ˜ jneaa˜aaˈ e lɨ́ɨˊnaaˈ dseaˋ i̱ jaˋ røøngˋ dseeˉ fɨˊ quinirˇ, jo̱ nɨcacuøˈrˊ jneaa˜aaˈ e nɨta˜ dsiˋnaaˈ e niˈíingˈ˜naaˈ lají̱i̱ˈ˜ e sɨjeengˇnaaˈ do e nilɨse̱e̱ˉnaaˈ cøøngˋ có̱o̱ˈr˜ lata˜.\n8 Jo̱ fɨ́ɨˉguɨ́ɨ ˈnʉˋ, Tito, dseángˈˉ e jábˈˉ jaléˈˋ e júuˆ e nɨcafáˈˉa na, jo̱ uíiˈ˜ jo̱baˈ iin˜n e jaˋ tʉ́ˈˆ e fɨ́ˈˆ dseaˋ jaléˈˋ e jo̱ e laco̱ˈ jaléngˈˋ dseaˋ i̱ dseángˈˉ lajangˈˆ nijáˈˉ lɨ́ɨngˋ e júuˆ quiáˈˉ Fidiéeˇ ˈnéˉ cuǿˈˉ dsíirˊ e nijmérˉ contøøngˉ jaléˈˋ e guiʉ́ˉ. Jo̱ eáamˊ jloˈˆ e júuˆ jo̱ jo̱guɨ eáamˊ íingˆ ta˜ cajo̱ quiáˈˉ lɨ́ˈˆ doñiˊ i̱i̱ˋ dseaˋ. 9 Jo̱guɨ e lab iin˜n fɨ́ɨˉguɨ́ɨ ˈnʉˋ, Tito, e jie˜ mɨˊ quɨ́nˈˋ jee˜ jaléngˈˋ dseaˋ i̱ féˈˋ júuˆ í̱i̱ˊ e jaˋ uiing˜ seaˋ jo̱guɨ jee˜ jaléˈˋ júuˆ e quɨ́ˈˉ tɨ́ɨngˋ jaléngˈˋ dseaˋ áangˊ, jo̱guɨ jie˜ mɨˊ jmooˈˋ ta˜ jɨ́ɨngˋ ta˜ tɨ́ɨngˊ uíiˈ˜ e júuˆ quiʉˈˊ ta˜ quiáˈˉ Moi˜, dsʉco̱ˈ jaléˈˋ e jo̱ jaˋ eeˋ ta˜ íingˆ jí̱i̱ˈ˜ co̱o̱ˋ jo̱guɨ jaˋ eeˋ uiing˜ seaˋ cajo̱.\n10 Jo̱guɨ song jaangˋ dseaˋ jmóorˋ ˈniiñˋ lajeeˇ laˈóˈˋ dseaˋ quiáˈˉ Dseaˋ Jmáangˉ, jo̱baˈ tú̱ˉ ˈnɨˊ ya̱ˈˊ síiˈ˜go̱r e jaˋ güɨjméerˋ lajo̱. Jo̱guɨ song jaˋ nʉ́ʉˈr˜ jí̱i̱ˈ˜ co̱o̱ˋ e júuˆ quíiˈˉ do, jo̱baˈ guiiñˉ jee˜ ˈnʉ́ˈˋ. 11 Jo̱ có̱o̱ˈ˜ jí̱i̱ˈ˜ e jo̱b nilɨñíˈˆ guiʉ́ˉ e i̱ dseaˋ íˋ nɨcajgiéemˉ dsíirˊ jo̱guɨ ˈñiaˈˊbre nɨnaangˋ beángˈˊ dseeˉ ˈñiaˈrˊ.\nJúuˆ quiáˈˉ Paaˉ e casɨ́ˈˉguɨr Tito\n12 Jo̱guɨ mɨ˜ nisɨ́ɨnˆn fɨˊ na i̱ Artemas o̱si i̱ Tíquico é, jo̱baˈ jmeeˉ úungˋ jóng e niguóˈˆ fɨˊ Nicópolis e nigüɨˈeeˈ˜ jnea˜, dsʉco̱ˈ fɨˊ jo̱b nɨcaˈɨ́ˋ dsiiˉ e ningɨɨn˜n lajeeˇ ji̱i̱ˋ güíiˉ. 13 Jo̱guɨ i̱ dseaˋ quidsiˊ íˈˋ i̱ siiˋ Zenas có̱o̱ˈ˜guɨ i̱ Apolos jmɨcó̱o̱ˈ˜bre có̱o̱ˈ˜ jaléˈˋ e ˈnérˉ lɨ́ˈˆ jiéˈˋ jí̱i̱ˈ˜ lɨ˜ quɨ́ɨˈ˜ jmɨɨ˜ e jmeˈˆ, jo̱ lajo̱baˈ seabˋ jaléˈˋ e ˈnérˉ e laco̱ˈ cuǿøngˋ e niguilíiñˉ fɨˊ lɨ˜ sɨˈíˆ e ngolíiñˉ. 14 Jo̱ ˈnéˉ e nijmɨtɨ́ɨngˋ jaléngˈˋ dseaˋ rúˈˋnaaˈ dseaˋ quiáˈˉ Dseaˋ Jmáangˉ e nijmérˉ jmangˈˉ e guiʉ́ˉ jo̱guɨ e nijmɨcó̱o̱ˈr˜ jaléngˈˋ dseaˋ i̱ ˈnéˉ quiáˈˉ lajo̱, jo̱ lajo̱baˈ nilɨˈíingˆ ta˜ quiáˈrˉ lajeeˇ e taaiñ˜ fɨˊ jmɨgüíˋ la.\nJúuˆ guicó̱o̱ˈˇ lɨ˜ cadséngˉ quiáˈˉ Paaˉ\n15 Jo̱ lajɨɨmˋ dseaˋ quiáˈˉ Dseaˋ Jmáangˉ i̱ taang˜ có̱o̱ˈ˜ jnea˜ fɨˊ la guiéiñˈˊ júuˆ guicó̱o̱ˈˇ quíiˈˉ. Jo̱guɨ jnea˜ guiéenˈ˜n júuˆ guicó̱o̱ˈˇ quiáˈˉ jaléngˈˋ dseaˋ quiáˈˉ Dseaˋ Jmáangˉ i̱ seengˋ fɨˊ na cajo̱.\nJo̱ güɨˈɨ́bˆ Fidiéeˇ güeaˈˆ quiáˈrˉ jee˜ jaléngˈˋ ˈnʉ́ˈˋ.Jo̱ lajo̱b nilíˋ.\nJo̱ lanab jí̱i̱ˈ˜ féˈˋ jiˋ quiáˈˉ Paaˉ e catɨ́ɨngˉ Tito.


Maria Antonia Naplez-Sikilia (1814–1898) - Wikipedia\nMaria Antonia Naplez-Sikilia (1814–1898)\nMaria Antonia an Div Sikilia, pe Maria Antonia Anna di Borbone-Due Sicilie (Palermo 1814 – Gmunden 1898) a oa ur briñsez eus Rouantelezh an Div Sikilia hag a zeuas da vout Dugez-veur Toskana pa zimezas da Leopoldo II Toskana.\nMaria Antonia Naplez-Sikilia (1814–1898).\nAnavezet eo ivez evel Maria Antonietta delle Due Sicilie pe Maria Antonietta di Toscana.\nMerc'h e oa da Francesco Iañ an Div Sikilia ha da María Isabel Spagn. Maria Antonia e voe anvet en enor da Marie-Antoinette Bro-C'hall, c'hoar d'he mamm-gozh Maria Karolina Aostria. Mervel a reas he zad pa ne oa nemet unnek vloaz, ha glac'har he devoe. Ne gare ket he mamm abalamour d'he buhez diroll. Tomm avat e oa he c'halon ouzh he breur, Ferdinando II, hag he c'hoar-gaer devot, Marie-Christine de Savoie.\nDiwezh an dugelezh-veurAozañ\nGoude e voe unvanet Italia ha ne voe na dug-meur na dugez-veur ebet ken e Toskana\nAdtapet diwar « https://br.wikipedia.org/w/index.php?title=Maria_Antonia_Naplez-Sikilia_(1814–1898)&oldid=1505772 »\nDernière modification le 8 Mae 2013, à 17:29\nKemmoù diwezhañ degaset d'ar bajenn-mañ d'an 8 Mae 2013, da 17:29.


Pajenn:Morvan - Kenteliou hag istoriou a skuer vad evit ar Vretoned, 1889.djvu/477 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/477\nda anaout ; ha sur oun penaus al lenner n’en defe ket izom da jom pell da zonjal evit lavaret penaus ar c’henta en doa comzet a dlie beza eun den piz, stag he galon oc’h he zanvez ; an eil eun den a nerz, eus ar re a zo pe a gred beza potred vad ; an trede eun ozac’h pinvidic, eur Mestr otus ; ar pevare eur fougeer. Evelse pep hini a gaf tro da veuli ar pez a blij muia dezhan, ar pez en deus muia henveledigez outhan he unan.\nN’em eus ket izom da lavaret deoc’h, lenner, penaus ar c’henta eus an tri-ma a voa eur marc’hadour kezeg ha ne vele netra en tu all d’he varc’hadourez ; an eil eur marichal kezeg hag a elje serra he c’hovel ma vije lezet dishouarn al loenet labour, an trede eul labourer douar boaz da gass melchen\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/477&oldid=162736 »\nKemmoù diwezhañ degaset d'ar bajenn-mañ d'an 28 Mae 2020, da 18:01.


Patrom:Framm porched al lennegezh vrezhonek/Goulaouenn war - Wikipedia\nPatrom:Framm porched al lennegezh vrezhonek/Goulaouenn war\n< Patrom:Framm porched al lennegezh vrezhonek\nPiv eo Jakez Riou ?\nUr skrivagner brezhonek eo Jakez Riou (Jacques Yves Marie). Ganet e oa e kêriadenn Kerwazh (Kervoas) e-barzh kumun Lotei d'ar 1añ a viz Mae 1899. Marvet e oa hag eñ yaouank c'hoazh d'an 14vet a viz Genver 1938 e Kastell-Briant (Bro-Naoned).\nBuhez Jakez Riou[kemmañ ar vammenn]\nPa oa daouzek vloaz e oa bet kaset da gloerdi bihan Kalon sakr Pikpus e Bro-Spagn (e Hondarribia, Bro-Euskadi). Gantañ e oa daou grennard all, Youenn Drezen ha Jakez Kerrien a oa bet merzet gant beleien o farrez evit bezañ danvez beleien mat. Skrivagnerien vrezhonek vrudet eo bet deuet da vezañ an tri anezho.\nMont a reas goude da skolaj Miranda-de-Ebro hag e tistroas da Vreizh e miz Ebrel 1918 (7 vloaz e oa chomet pell diouzh e vro).\nMont a reas d'ober e goñje hag e pakas ur red-korf hag ur seurt droug-skevent e Bro-Elzas. Pa zistroas eus e goñje ez eas da lojañ e ti e c'hoar e Lokmaria-Berrien (Kerne-Uhel).\nAdtapet diwar « https://br.wikipedia.org/w/index.php?title=Patrom:Framm_porched_al_lennegezh_vrezhonek/Goulaouenn_war&oldid=1734663 »\nPatromoù Porched al lennegezh vrezhonek\nKemmoù diwezhañ degaset d'ar bajenn-mañ d'an 13 Gen 2017, da 07:49.


Accueil / Lec'h / Etrebroadel / Panama Papers : pa denne Sarkozy Panama diouzh listenn zu ar paradozioù kemedel\nMaxime TOUZE 7 April 2016\nNicolas Sarkozy ha Ricardo Martinelli, prezidant Panama, e 2012.\nDanvez afer ar c’hantved a zo en afer-mañ. N’eo nemet ar penn-kentañ ha n’eo ket aes intent an holl draoù a zo e jeu a-dreñv ken teñval eo bed ar paradozioù kemedel. Graet e vez Panama Papers eus an diskuliadenn gant mediaoù dre ar bed a-bezh eus 11,5 milion a deuliadoù kuzhet o tont eus kabined breutaerien Mossack Fonseca e Panama. Miliadoù a anvioù a zo bet embannet : a bep seurt tud o defe kontoù kuzh eno, sportourien, politikourien, patroned, pennoù-Stad,…\nAr gazetenn Marianne he deus embannet ur pennad e-lec’h ma kontont en-dro e oa bet tennet Panama diouzh listenn zu ar paradozioù kemedel e-kerzh respet Nicolas Sarkozy. Drouktun ekonomikel en doa graet prezidant Panama, Ricardo Martinelli, da Nicolas Sarkozy. Un embargo a oa bet lakaet e pleustr gant an OCDE abaoe 2009. Evit kuitaat al listenn zu e ranke Panama kaout kendivizadoù kemedel gant daouzek bro ezel eus an OCDE d’an nebeutañ. Hag a-drugarez da Bariz e oa bet tennet.\nMet ret e oa d’ar Parlamant gall peurwiriekaat an emglev evit m’en defe un dalvoudegezh ofisiel. E-kerzh diskar-amzer 2011 e oa deuet prezidant Panama da Bariz ha drouktun en doa graet da Nicolas Sarkozy evit ma vefe peurwiriekaet ar buanañ ar gwellañ. Gourdrouzet en doa e vije lakaet a-gostez embregerezhioù gall en e vro ha roet ar c’hevratoù a vilionoù a euroioù da embregerezhioù all. D’ar poent-se e oa Alstom war ar renk evit metro Panama city ha Kompagnunezh Rhône evit ledanaat ar ganol. Hag evit diskouez ne oa ket o farsal e oa bet lakaet a-gostez ar Coface, un ajañs hag a ra war-dro ar postadurioù gall en estrenvro. An deiz goude e oa bet peurwiriekaet er Vodadenn vroadel !\nSoñj ho po marteze eus promesa Nicolas Sarkozy «echu eo gant ar paradozioù kemedel». Met an taol sikour-mañ n’en deus ket miret ouzh Panama da vezañ lakaet en-dro gant Europa war listenn ar paradozioù kemedel e 2015. Ha klaoustre ne yelo ket war wellaat saviad ar vro-se goude an diskuliadenn-mañ.\nShare the post "Panama Papers : pa denne Sarkozy Panama diouzh listenn zu ar paradozioù kemedel"


Eil sizunvez amzer Fask (C) - Le Diocèse de Quimper et Léon\nAccueil - Eil sizunvez amzer Fask (C)\nEil sizunvez amzer Fask (C)\nEuz ar 24 a viz Ebrel d’an 30 a viz Mae 2022\nYn 20, 19-31 (C)\nLun 25 a viz Ebrel\nSant Mark, avieler. Gouel\n15 Lavared a reas Jezuz savet a varo da veo d’an unneg abostol :\n— « It dre ar béd ar-béz, embannit Kelou-Mad an Aviel d’an oll dud. 16 An hini a gredo hag a vezo badezet, a vo salvet ; an hini a zinaho kredi a vo kondaonet.\n17 Setu amañ ar zînou burzuduz a vo da heul ar re o-devo kredet : em ano, e kasint kuit an droug-sperejou ; yezou nevez a gomzint ; tapoud krog a raint en naered, 18 ha goude m’o-defe evet eur poezon marvel bennag, ne raio droug e-béd dezo ; astenn a raint o daouarn war ar re glañv, hag ar re-mañ a wellaio dezo ».\n19 Goude beza komzet d’e eskibien, e oe douget an Aotrou Jezuz d’an Neñv, hag eh azezas en tu dehou da Zoue. 20 Evito a-vad, ez ejont da brezeg ar Helou-Mad e pep leh. A-unan ganto e laboure an Aotrou, hag e roe nerz d’ar Gomz dre ar burzudou a zigoueze d’he heul.\nGwener 29 a viz Ebrel\nSantez Katell a Zienn,\ngwerhez ha doktorez euz an Iliz, ken-batronez Europa. Gouel


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Brendan Howlin) (KildareStreet.com)\nResults 1-20 of 836,672 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Brendan Howlin)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Brendan Howlin)


La Grande Odalisque - Wikipedia\ntaolenn gant Dominique Ingres\nDominique Ingres, 1814\n91 × 162 cm\nLa Grande Odalisque (An Odaliskenn vras) zo anv un daolenn livet gant al livour gall Dominique Ingres e 1814, ma weler kein ur vaouez en he noazh, hag he fenn troet war-du an arvester.\nDont a ra ar ger Odalisque, eus a ger turkek odalik, an anv a vez graet er yezh-se eus ur plac'h eus an harem. Klotañ a ra al livadur-se gant ur c'hiz a zouge an dud war-du sevenadur broioù ar reter, ur c'hiz deuet eus beaj Buonaparte da Vro-Egipt e dibenn ar c'hantved kent, hag a vage fantasmoù livourien ha skrivagnerien Pariz, hag a vago anezho pell c'hoazh (betek Maupassant, Loti, Gide).\nAr vaouez en he gourvez a zo re hir he c'hein. Tri askorn ouzhpenn zo d'he livenn-gein. Hen gouzout mat a ra al livour, met ne vern ket ar wirionez dezhañ: ar gened a venn livañ eo an hini a zo faltaziet gantañ, ha neket an hini a zo gwelet gantañ.\nGwelout a ra istorourien an arz levezon al livour Raffaello, gant e linennoù kromm, war Ingres a oa nevez-vet e Firenze.\nAdtapet diwar « https://br.wikipedia.org/w/index.php?title=La_Grande_Odalisque&oldid=1553883 »\nDernière modification le 5 C'hwe 2014, à 14:33\nKemmoù diwezhañ degaset d'ar bajenn-mañ d'an 5 C'hwe 2014, da 14:33.


Pajenn:Perrot - Bue ar Zent.djvu/698 - Wikimammenn\nPajenn:Perrot - Bue ar Zent.djvu/698\nsant loeiz bertrand\ntan d’ober e binijennou hag e labouriou evel pa oa yac’h. Er bla 1580, e prezegas ar c’hoaraïz en Valans ; eur fallaen en devoe epad ma oa er gador-brezek, ha red e oe e dougen d’e di. An arc’heskob e-unan a zervijas anezan ha ne dec’has ket diwar e dro keit ma vevas. Doue hen galvas davetan, an 9 a viz here 1580 ; e oa o ren e bempvet bla ha hanter-kant. Meur a bareanz a deuas da ziskouez e zantelez, ha Pôl V hen lakas war roll an dud eùrus, eiz vla warn-ugent hepken goude e varo. Klemant X hen lakas e-touez ar zent, er bla 1671.\nOber a rêr hirie ive gouel sant Denez, eskob, sant Eleuther, beleg, ha sant Rustikus, avieler, merzeriet o zri en Pariz, en kantvejou kentan an Iliz.\nEun ifern a lavar an dud dife ? ya, marvat sur ! Den ebet n’eo deut anezan biskoaz da rei d’imp eus o gelou. Nan, den ebet n’eo deut anezan biskoaz evit an digare mat ma chomer ennan da viken, eur wech kouezet ebarz.\nEun ifern, a lavar darn-all ? mes Doue a zo ken trugarezus. Gwir eo, Doue zo mat, mes Doue ive a zo just, hag e justis a c’houlenn ma vefe eun ifern.\nJezuz-Krist, an drugare en em c’hrêt den, hen lavar d’imp. Hen oa mignon ar bec’herien ; Hen oa ar pastor mat a red ar mêziou, ken n’en deve kavet e zanvad dianket ; Hen oa an tad a familh, mall gantan lazan al leue lart, evit ober eun digemer tener ha laouen d’e vabig kez a oa êt pell diouz ar gêr da zismantr e zanve.\nDiskouez a ra d’imp ’zo muioc’h a levenez en nenv evit eur pec’her a zistro ouz Doue, eget evit naontek ha pevar-ugent den just a dalc’h da vale war an hent mat. Lavaret a ra d’imp eo deut da c’hervel ar bec’herien ha nan ar re just ; ha me oar !.. Trugare Jezuz-Krist a zo splann dizolo dre-oll, er Skritur-Zakr ; mes e justis a zo ive ; dalc’h-mat e tigaser d’imp ar zonj eus an ifern.\nEun ifern a zo ; Jezuz-Krist hen lavar d’imp.\n« Tennet ho lagad, emezan, eus ho penn, troc’het ho prec’h diouz ho korf, ma roont tu d’ec’h da gouezan er pec’hed, rak gwell eo mont d’ar baradoz, gant eul lagad pe gant eur vrec’h nebeutoc’h, evit bezan strinket en ifern gant an daou lagad ha gant an diou vrec’h. »\n« Petra dalv d’an den gonid ar bed holl mar teu da goll e ene ? »\nD’ar varn divezan, Jezuz-Krist a lavaro d’ar bec’herien : « Ite, maledicti : êt diouzin, tud milliget, en tân a bado da viken, a zo bet ôzet d’an drouk-spered ha d’e ele. »\n— An tân ne varvo ket ken, an tân ne vezo ket mouget ken, a zo hano anezan, n’eo ket eur wech eo, hag en eur dremen, mes betek daouzek gwech, er Skritur-Zakr.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/698&oldid=140996 »


833 ann. (2019)\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person, Yves Laot, ha gant Jean-Marie Trebaol, kure.\n82 waz eus ar gumun, d.le. 2,78% eus he foblañs e 1911, a gollas o buhez abalamour d'ar brezel.\nNijerezioù ar Royal Air Force (aerlu ar Rouantelezh-Unanet) aet d'ar strad: d'ar 27 a viz Meurzh 1941 e kouezhas un nijerez Blenheim IV marilhet T2332 ha kodet PZ-O eus ar 53th Squadron er mor nepell eus Eusa; lazhet e voe he zri nijour, unan anezhe a voe douaret e bered kumun Gwidel hag unan all e Perroz-Gireg, ne voe ket kavet korf an trede hini; d'ar 5 a viz Ebrel 1941 e kouezhas un nijerez Hampden marilhet AD738 ha kodet VN-? eus ar 50 Squadron er mor nepell eus Eusa; lazhet e voe he fevar nijour, ne voe kavet korf ebet; d'an 10 a viz Ebrel 1941 e kouezhas un nijerez Spitfire I marilhet P9396 ha kodet LY-? eus ar 1st Photographic Reconnaissance Unit Squadron er mor en norzh da Eusa; lazhet e voe he levier, ne voe ket kavet e gorf; d'ar 4 a viz C'hwevrer 1942 e kouezhas un nijerez Whitley V marilhet P5050 ha kodet YG-M er mor nepell eus Keranchas; he c'hwec'h nijour a voe tapet d'an Alamaned.\nAdtapet diwar « https://br.wikipedia.org/w/index.php?title=Eusa&oldid=1970565 »


Skolaj ar C'hleuz - Wikipedia\nSkolaj ar C'hleuz\nSkolaj ar C'hleuz Sant-Jozeb\nArdamez Frered an deskadurezh kristen a Bloermael\nFrered an deskadurezh kristen a Bloermael\nSkolajidi: tro 780\nJoseph Fauchoux 2006-2016 \nGuillaume Le Chêne 2017 \nSkolaj ar C'hleuz Sant-Jozeb a zo ur skolaj katolik e kêr Redon, en akademiezh Roazhon  emañ, er zonenn-skol B.\nArdamez kêr Redon (Il-ha-Gwilen)\nLec'hiet eo en 22 straed Sant Mikael.\n1 Savadur ar Galon sakr\n2 Rouedad La Mennais\n6 Opsion LCE\n7.1 Titouroù hollek\n7.2 Filmoù e Brezhoneg\nSavadur ar Galon sakr[kemmañ | kemmañ ar vammenn]\nSavadur pennañ ar skolaj a oa bet savet e 1922, an anv a zo savadur ar Galon Sakr.  1320 m2 leur a zo, adsavet e oa bet diabarzh ar savadur etre 2010 ha 2013.\nRouedad La Mennais[kemmañ | kemmañ ar vammenn]\nDelwenn ar Werc'hez Vari e skolaj ar C'hleuz e Redon\nAr skol a zo ul lod eus ar rouedad La Mennais , ur rouedad skolioù bet savet gant Jean-Marie de Lamennais pe savet adal patrom e selloù.\nEskemmoù-skol[kemmañ | kemmañ ar vammenn]\nSkolaj ar C'hleuz e Redon\nEskemmoù-skol a vez bep 2 vloaz gant skolaj ar C'hleuz ha skolajoù en estren-vro. Broioù liammet:\nUn eskemm a zo gant bro Finland e Lathy. Skolajidi pevare ha trede a vez kaset eno.\nUn eskemm a zo gant bro Pologn e Poznan. Skolajidi pemvet a vez kaset eno. Ar choaz a vez ganto da vont pe eno pe e Kerdiz e bro-Gembre.\nDaou veaj a zo e pevare : unan e Portsmouth aveit ar c’hlasad European pe unan arall e Spagn.\nUn eskemm a zo get ar 3de e Alamagn.\nBeajoù-skol[kemmañ | kemmañ ar vammenn]\nUr veaj a zo e 6vet en erc’h, e La Touissuire en alpoù.\nUn hentenn divyezhek a zo er skolaj, kavet e vez ivez un opsion Brezhoneg diret Un opsion Brezhoneg, un eur bep sizhun, a vo digoret d'ar re 6vet en distro-skol 2018 gant un eur bep sizhun.\nMeur a film a zo bet savet gant ar skolajidi e brezhoneg evel an dañserien noz, pe c'hoazh an heuliad filmoù Met piv eo Belfegor ? gant ar c'hentañ film anvet "Met piv eo Belfegor?" embannet d'an 10 a viz Even 2017 gant sikour al liseidi bet skolajidi er C'hleuz.\nE miz Even 2018 ez eus bet troet un eil film d'an heuliad, da vezañ embannet eo e miz Gwnegolo 2018.\nOpsion LCE[kemmañ | kemmañ ar vammenn]\nGall a reomp kregiñ an opsion-se e pevare klas. Yezh ha Sevenadur Europa (langue et culture européenne). Ret eo tremen un arnodenn dre skrid evit bezañ degemeret en opsion.\nPa veer degemeret en opsion ez eus div eurvezh bep sizhun ouzhpenn d'ar c'hentelioù all:\n1 eur evit deskiñ muioc’h ar saozneg. (OBI)\n1 eur evit deskiñ ar sevenadurezh europat. (3CE)\nDesket e vez saozneg evit tizhout al live A2 (eus ar CECRL) evit tremen arnodenn ar C'HET (Cambrige English Key A2) e-fin ar piarvet hag ar PET (Cambrige English Preliminary B1) e fin ar skolaj.\nEvit kregiñ ar bloavezh prientiñ a reomp arnodenn DEC (Diplom ar varregezhioù europat) hag a zo un diplom a vez tapet gant ar vugale e fin an hentenniad war daou vloaz. Evit kaout an DEC, kemeret e vez perzh en ur veaj e Bro-Saoz evit uhelat al live sevenadur europat ha kenderc'hel gant deskiñ donoc'h ar yezhj saozneg. Un teuliad 10 pajenn a zo da sevel, o komz eus sevenadur ur vro en Europa ha tremen a reer dirak ur juri.\nLevrig kinnig ar Skolaj bloavezh 2015\nFilmoù e Brezhoneg[kemmañ | kemmañ ar vammenn]\nMet piv eo Belfegor? (film berr)\n↑ 28/09/2013 Lec'hienn Ouest-France "Er C'hleuz, un eskemm-skol gant ar Finland\n↑ Lec'hienn ofisiel an deskadurezh Stad c'hall "Skolaj ar C'hleuz Sant-Jozeb e Redon"\n↑ Skolaj ar C'hleuz Sant-Jozeb war lec'hienn Frered an deskadurezh kristen\n↑ 20/11/2015 Lec'hienn ar Skolaj "Eskemm gant ar Finland Mita Kuuluu?\n↑ 28/05/2014 lec'hienn Ouest-France: "Unan eus ar c'hêrioù kentañ o teskiñ e Brezhoneg".\nAdtapet diwar « https://br.wikipedia.org/w/index.php?title=Skolaj_ar_C%27hleuz&oldid=1910366 »\nKemmoù diwezhañ degaset d'ar bajenn-mañ d'an 31 Eos 2021, da 07:43.


tabouret bar pliant ikea – snowify.me\nBy snowify on Wednesday, July 18, 2018\ntabouret bar pliant ikea ikea tabouret bar pliable ikea.\ntabouret bar pliant ikea ikea tabourets bar tabouret bar pliant ikea tabouret de bar auchan nantes grande tabouret pliant camping ikea tabourets bar tabouret bar pliable ikea.\ntabouret bar pliant ikea chaise bar pliante ikea bar bar cm bar tabouret bar pliable ikea tabourets de bar pliant ikea.\ntabouret bar pliant ikea franklin tabouret bar dossier pliant tabouret bar pliable ikea.\ntabouret bar pliant ikea elegant tabouret bar castorama lille douche ahurissant tabouret industriel bois leroy merlin pliant conforama with ikea tabouret de bar pliant with ikea tabourets de bar plian.\ntabouret bar pliant ikea tabouret bar pliant ikea top amazing chaise en bois ikea with ikea chaise pliante tabouret bar with ikea tabourets de bar tabouret bar pliable ikea.\ntabouret bar pliant ikea ikea chaises cuisine chaise cuisine amazing chaise cuisine collection chaise bar pliable images chaise chaise cuisine tabouret bar pliable ikea.\ntabouret bar pliant ikea ikea chaise de bar chaise ikea occasion best table bar ikea utby tabourets bar occasion with ikea chaise de bar awesome tabouret tabourets de bar pliant ikea.\ntabouret bar pliant ikea tabouret de cuisine unique stock tabouret bar pliant ikea affordable ikea tabourets bar with ikea tabouret bar pliable ikea.\ntabouret bar pliant ikea awesome tabouret de bar pliant conforama paris pas soufflant tabouret de bar ikea ingolf tolix bleu scandinave conforama with tabouret blanc ikea tabouret bar pliable ikea.\ntabouret bar pliant ikea tabouret bar pliant ikea cheap tabouret de bar en bois ikea tabouret de bar mundo pieds with tabouret bar bois ikea tabouret bar pliable ikea.\ntabouret bar pliant ikea beautiful gallery of tabouret de bar pliant fly et tabouret de bar en bois ikea latest des with ikea tabouret de bar pliant with tabouret snack ikea tabourets de bar pliant ik.\ntabouret bar pliant ikea ikea tabourets bar tabouret bar pliant ikea amazing gallery of tabouret de bar pliant conforama nancy ikea tabourets bar tabouret bar pliable ikea.\ntabouret bar pliant ikea chaise tabouret bar pliable ikea.\ntabouret bar pliant ikea ikea tabouret cuisine cool ikea tabouret de cuisine good tabouret bar rotin brest photo incroyable tabouret ikea tabouret tabourets de bar pliant ikea.\ntabouret bar pliant ikea interesting petit tabouret pliant ikea beautiful tabouret haut design orleans lits stupefiant tabouret pliant conforama de bar petit tabouret pliant ikea tabouret bar pliable.\ntabouret bar pliant ikea chaise bar ikea tabouret bar ikea great tabouret bar rotin tourcoing cuir incroyable tabouret de bar tabourets de bar pliant ikea.\ntabouret bar pliant ikea stunning ikea chaise bar amazing excellent tabouret de bar hauteur m brest idee incroyable tabouret de bar ikea chaise bar hauteur tabouret with ikea tabourets de bar pliant i.\ntabouret bar pliant ikea franklin tabouret de bar a dossier pliant ikea vous pouvez replier les chaises pour gagner tabouret bar pliable ikea.\ntabouret bar pliant ikea franklin tabouret de bar a dossier pliant tabouret bar pliable ikea.\ntabouret bar pliant ikea simple tabouret de bar pliant conforama montpellier tabouret de bar pliant conforama with tabouret bar pliant ikea with tabouret bar pliant ikea tabouret bar pliable ikea.\ntabouret bar pliant ikea chaise de bar pliable habitat tabouret de bar avec joe tabourets blanc cuir bois idees et chaise de bar pliable tabouret tabourets de bar pliant ikea.\ntabouret bar pliant ikea ikea tabouret cuisine ikea ikea cuisine tabouret bar tabourets de bar pliant ikea.\ntabouret bar pliant ikea tabouret bar ikea finest enchanteur tabourets hauts ikea et chaise de bar ikea pas cher collection tabouret bar ikea tabouret bar pliable ikea.\ntabouret bar pliant ikea bernhard tabouret de bar dossier chrom kavat jaune fonc tabouret roulette ikea with chaises bar ikea tabourets de bar pliant ikea.\ntabouret bar pliant ikea ikea tabourets bar ikea tabouret bar lot de tabourets de bar noir aulnay sous bois modele ikea tabourets bar tabouret bar pliant tabourets de bar pliant ikea.\ntabouret bar pliant ikea simple great table bois cuisine tabouret bar bois ikea best design tabouret bois cuisine calais brico inoui tabouret with ikea tabouret de bar pliant with tabourets de bar pli.\ntabouret bar pliant ikea ikea tabouret bar cuisine tabouret ikea bar tabourets de cuisine tabouret de bar ingolf ikea plus ikea tabouret bar tabourets de bar pliant ikea.


Accueil / À la Une / Ar studierien war ar Studioù Keltiek e spi gwelout muioc’h a Vretoned\nFañch Bihan-Gallic 4 septembre 2019\nImplij ar friadur e rannyezhoù ar brezhoneg, ar mor e barzhoniezh iwerzhonek a-vremañ, roudoù an impalaeriezh roman e mitologiezh kembreat ar Grennamzer pe sokioyezhoniezh inizi Bro-Skos – kement a zanvez disheñvel az a da sevel ar Studioù Keltiek, krouet tost tri c’hant bloaz ’zo.\nHiziv ez eo bev-buhezek an dachenn, ha dalc’het e oa e 2019 Kendael Etrebroadel ar Studioù Keltiek e Bangor (Kembre) a zastumas kantadoù a dud eus ar bed a-bezh. Gant ar cheñchamantoù bras a zo deuet war ar skolioù-meur en Europa, n’eo ket aes atav kavout arc’hant en un dachenn na sach ket war ar saozneg pe an ekonomiezh. Met n’eo ket ret kaout yalc’hadoù bras da lakaat hor gouiziegezh da vont war-raok, evel ma tiskouez Kevredigezh ar Studierien war ar Studioù Keltiek (KSSK).\nAbaoe 2013 he deus dalc’het KSSK kendaeloù e meur a lec’h e Breizh-Veur hag Iwerzhon. Klask a ra dastum studierien war ar studioù keltiek er bed a-bezh, en ur bouezañ war implij ar yezhoù keltiek. Mod-se e vez kinniget ganto da bep kendael troidigezh a-benn-kaer diwar ar c’hwec’h yezh, ar c’herneveureg ha manaveg zokennoc’h. E 2019 e oa dalc’het o 7vet kendael e Dinedin, Bro-Skos, hag e-touez yezhoù all e kaved ur brezegenn e yezh an Arvorig. Diaes eo bet d’ar gevredigezh tizhout ar Vretoned, memes m’o deus spi derc’hel ar c’hendael e Breizh pa vo muioc’h a dud alemañ o kemer perzh. Berzh en deus graet ar gendael avat, ha dalc’het e vo e 2020 e Dulenn, etre ar 26 hag an 29 Meurzh.\nEmañ ar gevredigezh oc’h aozañ ar jeu evit ar bloaz a zeu, ha kaset o deus ur galv da gemer perzh un nebeud sizhunioù ’zo war ar rouedadoù sokial ha da skolioù-meur ’zo. Evel bep bloaz o deus asuret e vo kinniget troidigezh a-benn-kaer diwar ar brezhoneg hag ar yezhoù keltiek all, ha spi o deus klevout muioc’h diwar-benn danvez Breizh, ha kejañ gant o skolaerien yaouank. Pouezus eo ar studioù keltiek m’hor beus c’hoant kompren istor hor yezh hag hor sevenadur, ha da sellout ouzh mammennoù hor bro. Met n’eo ket nemet un afer ag istor – a-bouez eo deomp kompren advuhezekaat ar yezhoù all, hag ar pezh a zo graet er broioù tostoc’h ouzhomp ma fell deomp pinvidikaat hon doare da soñjal war hor yezh hiziv. Maget o deus ar studioù keltiek Breizh abaoe daou c’hant bloaz, ha maget en deus an Arvoriz ar studioù keltiek abaoe pelloc’h. Spi ’zo e kendalc’ho mod-se.\nLec’hienn-genrouedad KSSK (e brezhoneg).\nUl lodenn eus ar berzhidi e 2018 e Dinedin, Bro-Skos.\nPartager la publication "Ar studierien war ar Studioù Keltiek e spi gwelout muioc’h a Vretoned"\nCeltic Studies Dublin Studioù keltiek\t2019-09-04


Journal de Renaud Camus, lundi 21 octobre 1985\ncréée le mercredi 9 juillet 2014, 16 h 32\nmodifiée le vendredi 26 juin 2015, 18 h 04Lundi 21 octobre 1985, 6 heures du soir. Été hier, avec Jean, Rodolfo et Flatters au musée du Prieuré, à Saint-Germain-en-Laye, pour voir, justement, ~~’~~~~~~~~~~~ ~~~~~~~~~~ ~~~~ ~~~~~~-~~~~~~~ Anquetil, Le ~~~~~~~ ~~~ Gauguin. ~~~~~ ~~~~ superbe.\nLorsque ~~~~~~ ~~~ ~~~~ visitions, il y ~~ ~~~ ~~~ ~~~~~ ~~~~, ~~~~ ~~~~~~~ ~~~~~~~ ~~~ ~~~~~~~ ~~~ ~~~~~~ ~~~~~~~~~~~ ~~~ ~~~~~~~~~~~ ~~~~~~~~, ~~~ ~~~~~~ ~~~~~~ ~~~ ~~~~~~ ~~~~~~~ le Paysage. ~~~ ~~~~~~~~~~~ ~~~~~~~~~~~~ ~~~~ enthousiasme, mais je ~~~~~~~~ ~~~~~ ~~~ ~~~~~, ~~~~~ ~~~~~~~~~~~~, ~~~~ ~~~ ~~~~~~~~ ~~~ ~~~~~~~~ ~~~~ ~~~~~ ~~~~ ~~~~ ~~~ ~~~~~ ~~~~~ que La ~~~~ ~~ l’Estaque, ~~~ ~~~~~ ~~~~ ~~~~~~~~ ~~~~ le même pied ~~~~ ~~~~~~~~. ~~~ ~~~ ~~~~~~ ~~~~ ~~~~~ ~~~~~ ~~~~~~~~~ ~~~~ ~~~~~~~~~~~~ ~~’~~~~~~~~~~~, ~~~~~~~~ ~~ ~~~~~~~~~~, ~~~~~ ~~~~ ~~~~ ~~~ ~~~~~~~ ~~~ ~~~~~~~~~~~ ~~~~~~~~~~~~~ ~~~ ~~~~~~ ~~~~~~~~~ “~~~~ goûts et des ~~~~~~~~~”, ~~~ ~~~ ~~~~~ ~~~~~~ ~~~~~~~~ ~~~~ ~~~~~~~~ ~~~ ~~~~~~ ~~~~~~~~~~~ ~~~ ~~~~~ ~~~~~~~~~~~~~~ ~~~~~~~~ ~~~ ~~~~~~~~~~~. ~~~~~~~~ ~~~~ ~~~~~~~~~~~~~~~~~~ ~~~ ~~~~~ ~~~~~~ ~~~~~~~~ ~~~~…, ~~~~..., ~~~ tous cas que ~~~ ~~~~~~~ ~~~~~~~~ ~~~~~~, ~~~-~~~~~~~~~ ~~~ ~~~~~~~~ ~~~ ~~~~~~-~~~~~~~~-~~~-~~~~~ ~~~ ~~~~~~~~~~~ ~~~~~, ~~~~~, ~~~ ~~~~ ~~~~~~~ ~~~~~~~~~~~~ ~~~~~~~~~~~~, ~~~~~ ~~~~ ~~~~~~ ~~~~ ~~~~~~~~~~~ ~~~~~~~~. ~~~ ~~~~~~~~~ ~~~ penser que Cézanne ~~~~ ~~~ ~~~~~ ~~~~~~ ~~~~~~~~ ~~~~ ~~~~~~~~, ~~~~~~~ ; ~~~~~ ~~~ ~~~~~ ~~~~~ ~~~~ ~~’~~~~~~, ~~~~~ ~~~ ~~~~~~~~~~ ~~~~~~~~~, ~~~ ~~~~~~~~~ ~~~~~ ~~~~ ~~~~~~~. ~~~~~~~~~ ~~~~~~~ ~~~~~ ~~~~ décidément il n’avait ~~~~ ~~~~ ~~~~~~~~ ~~~~~~~~~~~ ~~~~~ ~~~~~~~~ ; ~~~~ ~~~, ~~~ ~~~~ ~~~ ~~~~~~~~~~. ~~~~~ ~~’~~~~ ~~~~~~~~~ ~~~~~ ~~~~ ~~~ ~~~~~~~~ ~~~~ ~~~~~~ ~~~ ~~~~~~~~~~~, une Nature ~~~~~~ ~~~~~ ~~~~~~~~ d’après Delacroix (cat. 346), ~~~~~ ~~~ ~~~~~~~~~~~~ ~~~ ~~~~~~~~, ~~~ ~~~~~~~~~~~~ ~~~ ~~~~~~~~ ~~~ ~~~~~~~~ ~~~~~~~~~~ ~~~ ~~~~~~~ ~~~~~~ ~~~~ ~~~~~ ~~~~~~ ~~~~~~~~ ~~~ ~~~~~ genre.\nRien ~~’~~~~ ~~~~~ ~~~~~~ les toiles de ~~~~~~~~, au sens étroit : ~~~~~ ~~~~~~~~ ~~~~~~~ ~~~~~~~~~~ ~~~~ ~~~~~~~~ ~~~~~~~~~ ~~~~~ ~~~ ~~~~~~~~ ~~’~~~~~~~~ ~~~~ ~~~~ ~~~~~~~~~~~~. ~~~~~~~ ~~~~ ~~~~~~ ~~~~~~~~ ~~~~~~~~, ~~~ ~~~~~~~~ ~~’~~~~~~~~~ ~~~~ ~~~~ ~~~~~~~~. ~~~ ~~~ résulte, dans les ~~~~~ ~~~~~~ ~~~~~~, ~~~~~ ~~~~ ~~~~~~~ ~~~~ ~~~~~ ~~~~~~~~~~, ~~~~ ~~~~~ ~~~~ ~~~~~~~~, ~~~ ~~~~~~~~ ~~~~~, ~~~~~ ~~~~ ~~~~~~ ~~~~ ~~~~~ ~~~~~~~~~, ~~~~~ ~~~ ~~’~~~~~~~~~~ ~~~~~~~~~~, ~~ mes yeux le punctum même ~~~ ~~~~~~~~, ~~~ ~~~~~~~~~, ~~~ ~~’~~~~ ~~~~~, ~~’~~~ ~~~~~ : ~~~ ~~~ ~~~~~, ~~~~~~~~~~~~~~~, ~~’~~~~ ~~~ ~~~~~~~~ ; ~~~ ~~~~~ ~~~~ ~~~~~~~ ~~~ ~~~~~~ ~~~~~~~~~, ~~~~~~~~~~~ ~~~ ~~~~~~~~~~~~~ ~~~~~~~~~, réserve d’obscurité d’où ~~~ ~~~~~~ ~~~~~~ ~~~ ~~~~~~~~~~ ~~~ ~~~ ~~~~~~~~. ~~~~~ ~~~ ~~~~~ ~~~~ ~~~~~ ~~~~~ ~~~~~~~~~~~~~, ~~~~~~ ~~~~~~ ~~~~ ~~~~~~~~~~~ ~~~ ~~~~ ~~~~~~~ ~~~~~~~ ~~~ ~~~~~~~~ ~~~~~, ~~~~~ le Paysage du musée Picasso, ~~’~~~~ ~~~~~~~~~ ~~~~~ ~~’~~~~~~~~~~ ~~~~~~~~ ~~~~ ~~~ ~~~~~~ ~~~ ~~~~~~~~ ~~~~~~~ ~~~ ~~~~~~~ ~~~~~~~. ~~~~~~ ~~~ ~~~~~~~~ ~~~~~ ~~’~~~~ ~~~~~~~~, ~~~~ ~~~ ~~~~~~~, ~~’~~~~ ~~~ ~~~~~~~~ ~~~~ est songe, vertige, ~~~~~~~~~~~. ~~~ ~~’~~~~ ~~~~ ~~~~~~~ ~~~ ~~~~~ ~~~~~ ~~~~~~~~~ ~~~ ~~~~~~~~~~~~ ~~~~~ ~~~~~ ~~~~~ ~~’~~~~~~, ~~ ~~’~~~~~~ ~~~~~, ~~~~ ~~~~ ~~~~~~~~~~~. ~~’~~~~~~~~ ~~~ ~~~~ ~~~~~~~~~~~~~~~~, ~~~’~~~ ~~~~~~~~~ sans rire, pour ~~~~ ~~~~~, appeler idéologique, ~~~ ~~’~~~ ~~~~ ~~~~~~~ ~~~~~~~~~~~ ~~~ ~~’~~~~ ~~~ XXe ~~~~~~~, ~~~~ ~~~~~~~~ ~~~~~~~~~~ ~~~~~ ~~~~ ~~~~~~~ ~~~~~~~~~, ~~~~~~ ~~~ ~~~~~ ~~’~~~~~~~~~~~ ~~ ~~~~~~ d’artefact.\nMadame Simone est morte ~~ ~~~ ~~~~ ~~~ ~~~ ~~~~~~~~ ~~~~~~~~~, ~~ ~~~~~ ~~~~~ ~~~~. ~~~~~~~ ~~~~~, ~~~~~~ ~~~~~ ~~~~~~~~~ ~~~~~ ~~~~~~~~~~ ~~~~~ ~~ ~~~~~ ~~~ ~~~~~~~~~~ ~~~~~~~~ ~~~~~~ ~~~~ ~~~~~~ pour des enfants, Cendrillon, ~~~~~ ~~~~~ ~~ ~~~~~~~~, ~~~~~~~~ ~~~ ~~~~, ~~’~~~ ~~~~~ ~~~~~~~~~~ ~~~~~~~~~~~~~ ~~~ ~~~ ~~~~~~~~~ ~~~~ ~~~ ~~~~~~~~ ~~~ ~~~ ~~~~~~~~~ ~~~ ~~~~~~~ “~~~-~~~ ~~~~~~”, ~~~~~~ ~~~~~~~ ~~~ moment les affiches ~~~ ~~~~~~~~, ~~~~~~~-~~~ : ~~~~ ~~~~~ ~~~~ ~~~~~~~ ~~~~~~~~~~ ~~~~~~~~~~ ~~~ ~~~ ~~~~~~, ~~~~~~~~~~, ~~~ ~~~~~~, ~~~~~~~~~~ ~~~ ~~~~~~~ ~~~~~~~~, ~~~~~~~~~~~~~~ ~~~~~~~~~ ~~~~ ~~~~~~~~ ~~~~~~~~. Cela circa 1905, ~~’~~~~~~~~ ; et nous n’étions ~~~~~~~ ~~~’~~ Beauvais…\nCoïncidence ~~’~~~ ~~~~~~~~~~ ~~~~~~ ~~~~~~-~~~~~, ~~~~~~ ~~~ ~~~~~~~~ ~~~~ ~~~~~~~~~~ ~~~~~~~~, ~~~ ~~~~~~~; ~~~~~~~~~, ~~~ ~~~~~~ ~~~~~, ~~~~~ ~~~ ~~~~ ~~’~~~~~~~~ ~~~~~ ~~~~ ~~~~~~ ~~~~~~, il y a ~~~~~ ~~~ ~~~~~ ~~~~, ~~~~~, ~~~ ~~~~~~ intitulé Le ~~~~~ ~~~ ~~~~~~~ ~~~~~~~ ~~~~ ~~~~~ ans_________\n ~~~~~~ ~~~~. (N.d.E.)1.\nDenis ~~ ~~~~~~~~~ ~~~ ~~~~~~~~~ ~~~~~ son Cendrillon. ~~~~~ ~~~~~~~~ ~~~ est passé directement, ~~~~, en ~~~ acte, ~~~ ~~’~~~~~~~~~ ~~ ~~~ ~~~~~~~~~~~~~~, ~~~ ~~~ ~~’~~ ~~~~~ ~~~ ~~~~~ ~~~’~~~ ~~~~~~ ~~~~~~~, ~~~~~~~ ~~~ ~~~~ ~~~~~ ~~~~~ ~~~~~~~~~~.


Pajenn:Le Gonidec - Bibl Santel pe Levr ar Skritur Sakr, eil levr.djvu/392 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/392\nleien hag ar Skribed ar burzudou a réa, hag ar vugalé péré a c’harmé enn templ, hag a lavaré : Hosanna da Vâb David, é savaz droug enn-hô.\n16. Hag é léverjon̄d d’ézhan̄ : Ha klévoud a réz-té ar péz a lavar ar ré-man̄ ? Ia, émé Jézuz d’ézhô, hôgen ha n’hoc’h eûs-hu ket lennet biskoaz, pénaoz eûz a c’hénou ar vugalé hag eûz ar ré a zô oud ar vronn é tenneur ar gwella meûleûdi ?\n17. Hag ô véza hô lézed énô, éz éaz er-méaz eûz a géar, é Bétania ; hag é choumaz énô.\n18. D’ar min̄tin pa zistrôé é kéar, en doé naoun.\n19. Hag ô wéloud eur wézen-fiez war ann hen̄t, é tôstaaz out-hi ; ha na gavaz nétrâ enn-hi néméd deliou hép-kén, hag é lavaraz d’ézhi : Ra zeûi bikenn frouez é-béd ac’hanod, ha râk-tâl ar wézen-fiez a grinaz.\n20. Ha pa wélaz ann diskibled ann dra-zé, é oen̄t souézet, hag é léverjon̄t : Pénaoz ef-hi bét krinet râk-tal ar wézen-fiez ?\n21. Hôgen Jézuz a respoun̄taz, hag a lavaraz d’ézhô : É-gwirionez hel lavarann d’é-hoc’h, mar hô pé feiz, ha ma na vec’h kéd enn arvar, né két diwar-benn ar wézen-fiez hép-kén é rafac’h ével-sé, hôgen ivé ma lâvarac’h d’ar ménez-man̄, kéa alessé, hag en em daol er môr, kémen̄t-sé a vijé gréat.\n22. Ha pétrâ-bennâg a c’houlennot gan̄t feiz er béden, é vézô rôed d’é-hoc’h.\n23. Ha pa oé deûed enn templ, Prin̄sed ar véleien, hag Hénaoured ar bobl a dôstaaz out-han̄ pa édo ô ken̄télia, hag é léverjon̄t : Gan̄t pé c’halloud é réz-té kémen̄t-sé ? Ha piou en deûz rôed d’îd ar galloud-zé ?\n24. Jézuz a respoun̄taz hag a lavaraz d’ézhô : Eur gér a c’houlenninn ivé digan-é-hoc’h : mar hé livirit d’in, é livirinn ivé d’é-hoc’h gan̄d pé c’halloud é rann kémen̄t-sé.\n25. Badez Iann a béléac’h é teué ? Pé eûz ann én̄v, pé eûz ann dûd ? Hôgen hî a venné enn-hô hô-unan, hag a lavaré :\n26. Mar lévéromp, eûz ann én̄v, é lavarô d’é-omp : Pérâg éta n’hoc’h eûz-hu két krédet d’ézhan̄ ? Ha mar lévéromp, eûz ann dûd, é tléomp kaoud-aoun râg ar bobl, rag ann holl a géméré Iann évid eur profed.\n27. Hag hî a respoun̄taz, hag a lavaraz da Jézuz : Na ouzomp két. Hag hén̄ a lavaraz d’ézhô : Ha mé na livirinn kéd d’é-hoc’h gan̄t pé c’halloud é rann kémen̄t-sé.\n28. Hôgen pétrâ a vennit-hu ? Eunn dén en doa daou vab, hag ô von̄d étrézég ar c’hen̄ta, é lavaraz : Va mâb, kéa hiriô da labourat em gwinien.\n29. Hag hén̄ a respoun̄taz, hag a lavaraz : N’az inn két, hôgen goudé, ô kaout keûz, éz éaz.\n30. Don̄d a réaz ivé étrézég égilé, hag é lavaraz d’ézhan̄ eunn hével dra. Hag hén̄ a respoun̄taz hag a lavaraz : Éz ann, aotrou, ha n’az éaz két.\n31. Péhini anézhô ho daou en deûz gréad ioul hé dâd ? Hî a lavaraz dézhan̄ : Ar c’hen̄ta. Jézuz a lavaraz d’ézhô : É-gwirionez hel lavarann d’é-hoc’h, pénaoz ar Bublikaned hag ar merc’hed fall a vézô enn hô raok é rouan̄télez Doué (M).\n32. Râk Iann a zô deûed étrézég enn-hoc’h enn hen̄d eûz ar wirionez, ha n’hoc’h eûz két krédet d’ézhan̄ : hôgen ar Bublikaned hag ar merc’hed fall hô deûz krédet d’ézhan̄ : ha c’houi goudé béza gwélet kémen̄t-sé n’hoc’h euz két béd a geûz, ha n’hoc’h eûz két krédet d’ézhan̄.\n33. Sélaouit eur barabolen all : Béz’ éz oa eunn dén penn-tî, péhini a blan̄taz eur winien, hag a gelc’hiaz anézhi gan̄d eur c’harz ; hag a gleûzaz enn-hi évid ôber eur waskel, hag a zavaz eunn tour, hag hé rôaz é gôbr da labourerien, hag éz éaz enn eur vrô bell.\n34. Hôgen pa dôstaé amzer ar frouézou, é kasaz hé vévellou étrézég al labourerien, évid dastumi frouézou hé winien.\n35. Hag al labourerien, ô véza kroget er mévellou, a gannaz unan, a lazaz égilé, hag a labézaz eunn all.\n36. Kas a réaz adarré mévellou all kalz muioc’h égéd a-raok, hag é réjon̄d d’ézhô eunn hével dra.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/392&oldid=154840 »


Pajenn:Ar Prat Rimadellou brezonek, 1911.djvu/83 - Wikimammenn\nPajenn:Ar Prat Rimadellou brezonek, 1911.djvu/83\nYannig a yoa pinvidik ; e vrud vat kouls hag e wiziegez eus e vicher o doa digaset d’ezan berniou labour. Janned avat a yoa paour ; hag an hini a zo paour ne deu ket nemeur a zremmou laouen war e dro. Ne garer ket ar paour. Eur wech eat ar baourentez war varc’h, ne c’houlen ket disken d’an traon ; ha setu ar\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/83&oldid=161390 »\nKemmoù diwezhañ degaset d'ar bajenn-mañ d'an 3 Mae 2020, da 23:17.


Etimologiezh - Wikipedia\n(Adkaset eus Gerdarzh)\nAn etimologiezh eo studi istor ar gerioù, da lavaret eo o ereadur adal o stumm hag o uzaj a-vremañ betek ar stad koshañ anezho a c'haller testeniekaat.\n1 Orin ar gerioù\n2 An etimon\n2.1 Emdroadur ar sonioù\n2.2 Emdroadur ar sinifiañsoù\nOrin ar gerioùAozañ\nAr ger etimologiezh a zeu eus al latin etymologia, ger kompozet savet diwar ar gregach kozh étumos (ἔτυμος) « gwir » ha -logia (-λογια) (tennet eus lógos « prezeg, poell »), dre ar galleg étymologie.\nStumm orin ar ger eo an etimon, a vez kemmet goude un emdroadur en e zistagadur peurliesañ, hag un emdroadur en e sinifiañs alies-mat, dreist-holl pa vez estren orin ar ger. Alies a-walc'h e vez kavet an etimon er yezh vammenn.\nUn trede doare eo an neologiezh, da lavaret eo ar goveliañ gerioù nevez en ur yezh evit bastañ da ezhommoù nevez : un neologism eo ar brezhoneg poellgomz (Daveoù a vank), a zo bet goveliet evit treiñ ar ger saoznek smartphone ; diwar gwriziennoù estren e vez krouet neologismoù, evel er galleg téléphone (gregach têle "pell" + phônê "mouezh, son"), pe diwar gwriziennoù a zo er yezh dija, evel pellgomz (pell + komz).\nAr fonetik, a ra gant ar sonioù, hag ar semantik, a ra gant ar sinifiañs, eo an daou hent a heulier evit kavout etimon ar ger-mañ-ger.\nGant ar skridoù koshañ e vez skoret an enklaskoù, ha gant an enrolladennoù ivez abaoe ma'z eur bet gouest da enrollañ sonioù.\nEmdroadur ar sonioùAozañ\nA-viskoazh ez eus tremenet gerioù eus un eil yezh d'eben, ha techet eo ar yezhoù da glotañ kement ger a zegemeront ouzh o doare dibar da zistagañ ar vogalennoù hag ar c'hensosennoù.\nDa skouer, al latin petra "maen" a roas an anv-badez Pêr e brezhoneg. Ne c'halle ket Petra chom evel ma oa en abeg d'ar ger brezhoneg "petra" ; diwar levezon ar stumm gallek Pierre /pjɛr/ e teuas "Pêr", hag en abeg da daol-mouezh kreñv ar brezhoneg ne c'halled ket distagañ /'piɛr/ e-lec'h /pjɛr/ ; Pezr eo bet ar stumm brezhonek koshañ neuze, dre steudiadur /i/ ha dre emdroadur an /t/ latin e /z/ hervez boazioù distagadur ar brezhoneg, kent bezañ Pêr /pɛ:r/, an tired-kognek o verkañ dre skrid ar /z/ a zo aet da get, koulz hag astenn ar vogalenn /e/ en abeg d'ar steuziadur-se end-eeun.\nUr skouer all zo gant ar ger gallek jamais, /ʒamɛ/, a zo troet da "james" /'ʒãməs/ e brezhoneg : pouezet ez eus bet war ar silabenn gentañ, hag astennet ar vogalenn, hervez boazioù ar brezhoneg.\nEmdroadur ar sinifiañsoùAozañ\nBoutin d'ar galleg éventuellement ha d'ar saozneg eventually eo ar ger latin eventus "degouezh" mes disheñvel eo ar sinifiañsoù hervez ar yezh : kement ha "diouzh an degouezh" e talvez éventuellement, pa dalv eventually kement hag "en diwezh".\n↑ An hevelep emdroadur a weler gant /s/ e galleg : maistre > maître /mɛtʀ/, mesme > même /mɛm/, teste > tête /tɛt/, an /s/ o treiñ da vut bewech, pa veze distaget gwechall.\nAdtapet diwar « https://br.wikipedia.org/w/index.php?title=Etimologiezh&oldid=1839882 »\nDernière modification le 23 Mez 2019, à 15:59\nKemmoù diwezhañ degaset d'ar bajenn-mañ d'an 23 Mez 2019, da 15:59.


François Gauducheau - Breizh ha liesseurted\nMa vefe bet treser bannoù treset e welfemp aes a-walc'h François Gauducheau o tifenn skol an tres sklaer a blije kement da Hergé.\nDibaboù sklaer ha resis. E filmaouerezh a seblant bezañ, d'ar c'hentañ gwel, unan liesdoare, met juntañ a ra an holl filmoù an eil gant egile gant linennoù heñvel a-bouez da bep hini. En o zouez istorioù stourm, trec'hiñ war diaesterioù, mont hebiou skoilhoù hag a blij da François Gauducheau. Harozezed a-feson evel Germaine Tillion, Dulcie September hag ivez Simone Le Moigne, ur beizantez eus Kreiz-Breizh deuet da vezañ arzourez liverezh eeunek...\nWar e bouez, eus un eil film d'egile, e krou François Gauducheau ur freskenn klewelet vrav.\nKement-se a ra teulfilmoù gant ur steudad poltredoù pe kejadennoù divoutin. «E penn kentañ kouskoude e felle din ober filmoù faltazi, gant ar c'hoant bras da gontañ istorioù. Met komprenet em eus e oa an istorioù bravañ er vuhez wirion gant ma oufed dilerc'hiañ anezho un tamm en amzer, pellaat un tamm ivez... pe zoken eilpennañ ar savboent hon eus diouto a-wechoù.»\nDont a ra da soñj d'ar sevener pegoulz eo deuet ar c'hoant dezhañ : «Ne oa ket kalz a skolioù sinema d'ar c'houlz-se, nemet an IDHEC, ne oa skol-veur ebet kennebeut, neuze em eus graet studioù lennegezh. Met sot e oan gant ar sinema hag e heulien stajoù war ar filmoù faltazi, a-raok dizoleiñ Jaguar gant Jean Rouch.\nE Cotonou eo, pa oan oc'h ober ma servij soudard en ur greizenn sevenadurel, em eus dizoloet ar film-se a zegase traoù nevez ha tamm-ha-tamm oberenn a-bezh Rouch, patrom ur mestr. Ar c'hameraioù kentañ war ar skoaz, evel sinema war-eeun Perrault ha Brault. Zoken ma chom pounner ar c'hamera ha landrammus an nagra.\nDistroet on da Bariz, diouzhtu goude ma servij ha me tad a familh dija em eus tennet gounid eus an diaesterioù mezhus a oa evit kaout ul lojeiz dereat evit ober ur film, fentuzik kentoc'h. Un doare da ziskouez n'hell ket ar gevredigezh pourchas lojeiz da bep hini. An teulfilm kentañ graet ganin a oa Balade pour quatre murs. Goude em eus kendalc'het hervez an degouezhioù, met ar c'hoant da filmañ a zo stag ouzh ar c'hejadennoù a ran. Alies gant tud hag a zo barrek kaer da drec'hiñ, hag o deus nerzh da ren o buhez.»\nDa gentañ Qui se souvient de Dulcie September ?, Ur film graet e 1999, dek vloaz goude drouklazh dileuriadez an ANC e Pariz.\nGoude eo tro poltred brav Germaine gant Les images oubliées de Germaine Tillion. Filmet eo bet e dibenn he buhez er bloavezh 2000, serzh e oa bepred, ur spered lemm ganti hag ur vemor eus ar gwellañ pa gomz eus spouron Ravensbrück pe marc'hataerezh ar peoc'h en Aljeria e penn kentañ ar brezel.\nHag ivez poltred Jean kondaonet evit e vuhez pad, Une longue peine, filmet e doug pemp sizhun (met goude bezañ studiet al lec'hioù hag an doareoù e-pad pell) e toull-bac'h Ensisheim en Elzas. Spontus eo stad an traoù, hag ar sevener a ziskouez eo ret diskuliañ «kavioù Bro-C'hall». Ne glasker ket adlakaat an dud war an hent mat, n'eus ket a-walc'h a dud a-vicher evit se hag an diaesterioù a zo fraezh ha splann e bed an toulloù-bac'h.\nChom a ra François Gauducheau war e erv, abaoe pell emañ o labourat war ur film er c'hreizennoù a stourm a-enep ar c'hrign-bev, gwelet eo eus tu ar glañvdiourien.\n«Kreizennoù bihan alies, an holl enne o stourm a-enep ar memes tra pe e vefent kravazhataerien, enklaskerien o labourat abaoe 15 vloaz, anesteziourien hag an dud klañv o-unan. Al labourerien-se n'int ket anavezet gant an dud dre vras hag e vezont estonet e skeudennfen anezho pa'z an da studiañ al lec'h en a-raok. Alies eo ar wech kentañ e taoler pled ouzh o micher, oute o-unan. Evel-se e filman.»\nE 1990 en doa filmet François Gauducheau Sur l'autre rive, istor brav krouidigezh ur pezh-c'hoari e chanter listri Dubigeon, dilezet abaoe bloavezhioù. Trajedienn Othello a oa un heklev da hini ar vicherourien, dilezet int ivez. François Gauducheau a glask, a furch, a glask gouzout eus pelec'h e teu startijenn an dud-se a stourm kalet. A dra sur, eñ, a blij dezhañ c'hoazh mont da du all d'ar skramm…\nFromet on bet gant film Mariana Otero : Histoire d'un secret.\nDa welet amañ an emgav gant ar sevenerez e-pad Cinéma du réel e 2012 :\nPennad dispar Anne Brunswic war ar film, war ar blog-teul, ul lec'hienn a blij da François Gauducheau gweladenniñ...\nDerniers documentaires 1990-2010\nLa chambre des passions\nAmzer' zo, Simone\nBetty des Sablons\nAurons-nous la télé à Noël?\nQuand les enfants s'envolent...\nLes jours du Bac, 52'\nL’aéroport et moi\n52' TVR35 ; Tebeo Tebesud ; Telenantes


Gant ar ger Bali e tegouezher amañ. Evit sterioù all ar ger, gwelit Bali (disheñvelout).\nSetu pelec'h emañ Bali en Indonezia\nDelwenn Dewi Sri, doueez ar riz, en Ubud.\nBali zo unan eus inizi Indonezia, er reter da enez Jawa hag er c'hornôg da enez Lombok. Unan eus proviñsoù ar vro eo ivez.\nUn enezenn vihan eo Bali, pa vez keñveriet gant lod eus an inizi all zo en Indonezia : 5 632,86 km² eo he gorread ha 3 551 000 a annezidi e 2009. Denpasar eo ar gêr-benn, hag e-touez ar c'hêrioù all e c'haller menegiñ Singaraja war aod an norzh hag Ubud a vez darempredet stank gant an douristed. En eneb diouzh ar pezh a c'hoarvez en darn vrasañ eus inizi all Indonezia, poblet gant muzulmiz, ez eus hindouiz eus ar braz eus tud Bali (93%). E gwirionez ez eo o relijion un hindouegezh mesket gant elfennoù boudaegezh. Menez Agung eo menez uhelañ an enezenn (3 142 m uhelder) ; ur menez-tan eo ha kenderc'hel a ra da darzhañ gwech ha gwech all.\nBrudet eo enez Bali er bed a-bezh, abalamour d'he sevenadur, an delwennoù, an dañsoù, ar sonerezh. Darempredet stank e vez gant touristed daoust ma oa digresket o niver un tammig goude ar bombezennoù a oa bet o tarzhañ e miz Here 2002 e Kuta, unan eus ar c'hêrioù zo en arvor. Lazhet e oa bet 202 a dud en darzhadenn-se, graet gant spontourien islamour a-hervez.\nAdtapet diwar « https://br.wikipedia.org/w/index.php?title=Bali&oldid=1615127 »\nKemmoù diwezhañ degaset d'ar bajenn-mañ d'an 25 Gen 2015, da 10:23.


Buhez ar Sent/1894/Lusia - Wikimammenn\nBuhez ar Sent/1894/Lusia\n◄ Korantin Lusia Spiridion ►\nann trizekved devez a viz kerzu\nSANTEZ LUSIA, GUERC’HEZ HA MERZEREZ\nAr zantez-ma a ioa ganet e kear Sirakuz er Sisiil, a dud pinvidik hag a lignez huel. Ne oa nemed pevar bloaz pa varvaz he zad ; mes savet e oue e doujans Doue gant he mamm, ha dre ma kreske enn oad, he furnez hag he devosion a greske ive.\nO veza ma'z oa pennherez ha m’e devoa eur gened dispar, Lusia a oue goulennet da bried gant meur a zen iaouank euz a gear. Unan anezho a oue kavet dioc’h he doare gant he mamm, hag houma a lavaraz d’ezhan en devije he merc’h. Hogen, ann den iaouank-se a ioa paian, ha Lusia e devoa dija great he zonj da jom bepred guerc’hez.\nAr Zantez a oue nec’het eta pa glevaz petra e doa great he mamm, ha ne espernaz netra evit obten diganthi ma vije appellet ann eured. Lavaret a rea d’ezhi : « — Me zo re iaouank c’hoaz da fortunia, hag ouspenn, re a boan am befe o kuitaat ac’hanhoc’h. » Dalc’h-mad ive e pede ann Aotrou Doue da viret na’z aje ann dimezi-ze da benn, ha Doue a zelaouaz erfin he fedenn. He mamm a gouezaz klanv hag he c’hlenved a badaz pevar bloaz : setu epad ar pevar bloaz-ma ne oue mui hano euz a eured Lusia.\nD’ann ampoent, ne oa ken brud er Sisiil nemed euz ar miraklou a c’hoarveze e Kataan var bez santez Agatha. Eunn devez, Lusia a ginnigaz d’he mamm mont di da bardouna, ha prest goude, setu hi enn hent ho diou. Kerkent ha ma errujont, ec’h en em lakejont da bedi euz a greiz ho c’haloun. Mes Lusia a ioa skuiz, hag a oue gounezet gant ar c’hoant kousket. Hogen, santez Agatha en em ziskouezaz d’ezhi dre he c’housk, hag a gomzaz outhi evelhenn. « — Va c’hoar Lusia, perak goulenn diganen-me ar pez a c’hellit da obten hoc’h-unan evit ho mam ? Ho feiz e deuz meritet d’ezhi ar iec’hed, hag evel Jezuz-Krist en deuz great d’inn-me ar c’hras da veza gloar Kataan dre va merzerenti, evelse c’houi a vezo ive heb dale gloar Sirakuz dre hoc’h hini. »\nEnn eur zihuna, Lusia a velaz oa pare he mamm, ha raktal ec’h en em daolaz etre he divreac’h enn eur drugarekaat Doue. Goudeze e lavaraz d’ezhi : « — Va mamm, p’e guir en deuz great Doue eur mirakl ker kaer enn ho kenver, rannit brema etre ar beorien ann arc’hant a dliac’h da rei d’inn enn argoulou ; rak evidon-me ne fell d’inn kaout ken pried nemed Jezuz-Krist. » He mamm a asantaz ganthi, ha var gement-se e tistrojont da Zirakuz.\nNeuze ann den iaouank a gounte var Lusia a ieaz kement a zrouk ennhan ma tiskuillaz anezhi da Baskaz, gouarner kear ; rak ann dra-ma a ioa enn amzer ann impalaer Dioklesian. Paskaz, o veza galvet Lusia dirazhan, a implijaz he holl ijin hag he holl finesa evit ober d’ezhi kinnig ezans d’ann doueou faoz. Mes ar gristenez iaouank a lavare ato : « — Ne anavezann nemed eunn Doue hebken ; dija em euz roet d’ezhan va madou, ha prest ounn ive da rei d’ezhan va buez. »\n« — Bremaik, eme ar gouarner, pa viot etre daouarn ar vourrevien, ne vezo mui ken huel ho mouez. » « — Servicherien ar guir Doue n’int ket evit tevel, eme Lusia ; rak Jezuz-Krist en deuz lavaret d’ezho : Pa viot kaset dirak ar vernerien, n’e ket c’houi eo a gomzo, mes ar Spered-Santel he-unan a gomzo dre ho kinou. » « — Kredi a rit eta ema ar Spered-Santel ennhoc’h ? » eme Baskaz. « — Ia, eme Lusia, ann eneou chast a zo templou d’ar Spered-Santel. » « — Mad, eme ar gouarner, me ho koundaono da goll ho kuerc’hded evit ma’z ai ar Spered-Santel ac’hanhoc’h. » « — Ar pez a vezo great d’am c’horf enn despet d’inn ne viro ket ouzinn da jom pur ; evelse, er c’hountrol, e c’hounezinn diou gurunenn e leac’h unan. »\nAr c’homzou-ma a lakeaz ar gouarner da egari, ha setu hen ha rei urs da gas Lusia da eur gambr a gostez evit ober d’ezhi koll he guerc’hded. Mes ar Zantez a deuaz enn eunn taol kount da veza henvel ouz eur garrek, ha ne finvaz ket euz he flas kaer a oue chacha varnhi, kaer a oue zoken staga kerdinn outhi ha lakaat ejenned da jacha var ar c’herdinn-ze.\nNeuze Paskaz a lavaraz ober tan enn dro da Lusia, goude beza skuillet pek, rousin hag eol bervet var ar c’heuneud evit ma krogche ann tan buhanoc’h. Mes ar flamm, o sevel enn ear, ne reaz drouk ebed d’ar Zantez : ne oue ket devet zoken eur vlevenn euz he fenn.\nErfin ar gouarner aheurtet a reaz planta beg eur c’hleze enn he gouzoug, ha Lusia a varvaz enn eur veuli Doue d’ann 13 a viz kerzu euz ar bloaz 304. Araok mervel e c’hellaz c’hoaz komz ouz ar gristenien a ioa var al leac’h, hag e lavaraz d’ezho e vije roet ar peoc’h d’ann Iliz abarz nemeur.\nEuruz ann eneou chast p’e guir int templou d’ar Spered-Santel ! Mes ive nag hi zo reuzeudik ann eneou a zo saotret gant ar pec’hed p’e guir ann drouk-spered a zo o ren ennho evel eur roue var he dron ! Goulskoude ar pec’hed ne c’hell dont enn ene nemed dre asant ar volontez ; n’euz fors eta petra errufe gant ar c’horf, ann ene a jom ato pur keit ha ma ne ro ket ar volontez he asant d’ar pec’hed.\nAdtapet diwar « https://br.wikisource.org/w/index.php?title=Buhez_ar_Sent/1894/Lusia&oldid=30244 »\nKemmoù diwezhañ degaset d'ar bajenn-mañ d'an 12 Gen 2012, da 13:24.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/481 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/481\n(5) Ha pa hen doe an Oan digoret an trede siel, e kleviz an trede aneval o lavaret : Deuz, ha gwel. Hag e selliz, hag e veliz eur marc’h du, hag an hini a oa var he gein a oa ganthan en he zorn eur re-balansou. (6) Hag e kleviz e-kreiz ar pevar aneval eur vouez, hag a lavare : Eur muzurad gwiniz evit eun diner, ha tri muzurad heiz evit eun diner ; mes diwall da goll an eol hag ar gwin.\n(7) Ha pa hen doe an Oan digoret ar pevare siel, e kleviz mouez ar pevare aneval o lavaret : Deuz, ha gwel. (8) Hag e selliz, hag e veliz eur marc’h droug-livet ; hag an hini a oa var he gein, a oa he hano an Ankou, hag an Ifern a gerze var he lerc’h ; hag e oe roet dezhe ar galloud var ar bederved loden euz an douar, evit lakaad an dud da vervel dre ar c’hleze, gant an naoun, dre ar c’hlenved, hag al loened gwez euz an douar.\n(9) Ha pa hen doe an Oan digoret ar pemved siel, e veliz dindan an aoter eneou ar re a oa bet lakeat d’ar maro abalamour da c’her Doue, hag abalamour d’an desteni ho doa dalc’het da rei. (10) Hag e crient a vouez huel, o lavaret : Pegeit, Aotrou Souveren, te, pehini a zo santel ha gwirion, e choumi c’hoas hep barna, hag hep venji hon goad a-enep ar re a zo o choum var an douar ? (11) Hag e oe roet saeou gwenn da bep hini anezhe, hag e oe lavaret dezhe gortoz c’hoas eun neubeud amzer, ken a vije peur-leuniet an niver euz ho c’hen-zervicherien hag euz ho breudeur pere a dlie beza lakeat d’ar maro evelthe. (12) Hag e selliz, pa hen doe an Oan digoret ar c’houec’hved siel, ha setu ma choarvezaz eur c’hren-douar braz, hag an heol a zeuaz da veza du evel eur sac’h reun, hag al loar a zeuaz da veza evel goad. (13) Ha stered an env a gwezaz var an douar, evel ma taol eur vezen-fiez he fiez glaz, pa vez hijet gant eur bar-avel. (14) Hag an env en em dennaz kuit evel eul levr a vez rollet ; hag an holl meneziou hag an holl enezennou a oe loc’het euz ho flas ; (15) ha rouane an douar, hag ar re vraz, hag ar re binvidic, ar c’habitaned hag ar re galloudus, peb esclav ha peb den libr, en em guzaz er c’haverniou hag e reier ar meneziou ; (16) hag e lavarent d’ar meneziou ha d’ar reier : Kwezit varnomp, ha kuzit ac’hanomp euz a brezans an hini a zo var an tron, hag euz a goler an Oan ; (17) rag deuet eo an devez braz\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/481&oldid=125617 »


Ernst Ludwig Kirchner a voe ganet e Aschaffenburg e Bavaria. E 1901 e stagas gant studiañ an arkitektouriezh er Königliche Technische Hochschule (skol-veur an deknologiezh) e Dresden. Ouzhpenn an arkitektouriezh e veze desket an tresañ, ar perspektiverezh hag istor an arzoù Eno e teuas da vezañ mignon da Fritz Bleyl. Divizout a raent war an arzoù hag e studient ivez an natur. Boutin e oa o mennozhioù war veur a dachenn.. Kirchner a gendalc'has da studiañ e München e 1903-1904, hag e tistroas da Dresden e 1905 a-benn kaout e ziplom.\nDiskouezadeg kentañ Kirchner er Stadoù-Unanet e voe aozet en Armory Show e 1913. Ken abred hag e 1921 e voe prenet e oberennoù gant mirourien mirdioù amerikan. E 1937 e voe gouestlet un diskouezadeg dezhañ e Detroit Institute of Arts. E 1992 hag e 2003 e voe aozet diskouezadegoù en National Gallery of Art e Washington. E miz Du 2006 e voe gwerzhet e daolenn anvet Berlin (1913) da $38 gant Christie's Un diskouezadeg vras a voe aozet ivez er MomA e New York etre an 3 a viz Eost hag an 10 a viz Du 2008.\nAdtapet diwar « https://br.wikipedia.org/w/index.php?title=Ernst_Ludwig_Kirchner&oldid=1976769 »


août | 2013 | ur blog eo …\nva zamm loar bihan\nPublié le 29/08/2013 par Yann-Ber\nUn tamm douar bihan zo din. Dister eo ha ne ouzon ket pelec’h emañ resis.\nMarilhet eo, paperioù ganin a brou va ferc’hentiezh.\nDiaes din mont betek al logell-se, re bell diouzh va lec’h annez.\nNe c’hellan ket lakaat eno patatez da greskiñ, na hadañ bleunioù, na netra all.\nAnv ebet da sevel un ti, du-hont eo seizet ar sevel tiez gant ar raktres kêriekaat, ha marv e vin a-raok ma vefe an aotre da lakaat un tamm savadur bennak war an tamm pastell-se.\nFuroc’h e vefe din gwerzhañ, e-lec’h kenderc’hel da baeañ telloù, dister, evit ur mad ken didalvoud.\nNe ran ket avat. Dre zievezh, dre ziegi, dre zizeur ? Tamm ebet !\nBezañ perc’henn war an tamm loar didalvoud-se zo kompezus evidon, sederaus, klet.\nVa lakaat a ra perc’henn, eus gouenn ar berc’henned, un den marilhet e vad, enskrivet e anv war al levr bras ha didalvoud ma vez kavet anv an holl berc’henned o miliadoù devezhioù arat.\nVa sevel a ra d’ un den eürus ha parfet.\nur paotr evel un all\nPublié le 27/08/2013 par Yann-Ber\nNe glask evel ar re all nemet bezañ paotr. N ‘eo ket ur paotr ordinal hogen unan a ren war ar bagad, kas hag argas, diuz ha lorb.\nLavar da soñj ha graet e vo diouzh he giz. Ma ne rez ket, ne vi nemet kilstourmer lous ha pout, neuze e rez diouzh he flijadur.\nDispered, distuz, dizoujañs out. N’ out nemet tad he bugale, paotr ti, mat d’ ober he ziegezh. E troad ar gwele e kouskez, engortoz d’ ar c’hwitelladenn a ‘z kalvo d’ al labour.\nPa deurvez, e ‘z tiskouez d’ he mignonezed.\nHeñvel ouzh bourc’hiz ludresadennel an naontekvet kantved he buhezañ zo en he micher ha te zo er gêr, hag hi a zibab petra zo mat ennout, petra zo fall evidout.\nKablus out, nemet e vefes fin a-walc’h d’ he c’hompren.\nTec’hout pe vervel ?\nan aourgi bihan 2\nPublié le 20/08/2013 par Yann-Ber\nN’en deus ket an aourgi kredet distreiñ betek genou ar stêr ken.\nKavout ur fiezeg zo bet evitañ ur chañs. Bemdez e c’helle ober kofad fiez saourus ha sasun.\nAet skuizh gant gortoz distro an aourgi ar c’hrokodil a ziviz ober un droiad enklask dre ar vro. Dizoleiñ a ra an aourgi en e fiezeg.\nAntronoz ez a abred da verniañ ar fiez kouezhet dindan ar gwez. Emguzhat a ra dindan ar bern da c’hortoz e breizh.\nO welout ar bern fiez, en deus an aourgi disfiz. Neuze e komz outañ e unan.\n– Un dichañs eo din. N’eus fiezenn azv ebet ken. Gant an disterañ avelig e krenn ar fiez azv. Siwazh ne welan nemet fiez sonn, put ha dizebradus.\n– Nag ur beg figus hennezh. Me zo o vont da lakaat ar fiez da grenañ, dezhañ da gemm mennoz.\nDifretañ a ra ar c’hrokodil kement ma kouezh ar fiez a bep tu ken ma weler e gein skantennek.\n– Trugarez vras Aotrou krokodil meur ha meurdezus da ziskouez din e pelec’h emaoc’h skoachet, kenavo.\n– A ! O ! Kerniel an diaoul ha kroc’hen ma c’hein ! Te welo !\nSpiañ ha spiañ an aourgi a-hed devezhioù a ra ar c’hrokodil. Anavezet mat boazioù al loen e tiviz e drapañ en e di.\nAet an aourgi d’ober e droiad pemdeziek, war-bouez un taol eus e lost e tigor ar c’hrokodil an nor. Emstaliañ a ra e-barzh an ti da lonkañ an aourgi dres pa dremeno an treuzoù.\nO tostaat d’ar gêr e wel an aourgi bihan ur roud war an douar, e-giz riskladenn kef ur wezenn. An nor zo a-dreuz…\n– Tiig bihan, perak ne lavarez netra din. Boas e c’houlennez penaos eo bet an devezh ?\nAr c’hrokodil a gemer mouezh un tiig bihan…\n– Salud dit aourgi bihan tener, me zo da diig bihan a c’houlenn diganit hag eo bet plijus an devezh.\n– Na raouliet da vouezh, anoued zo ganit. Keuneud ez an da zastum d’ober tan.\nAn aourgi a vergn keuneud ouzh mogerioù an ti. Tanañ a ra ar bern. Pulluc’het eo ar c’heuneud hag an ti, ha mogedet an Aotrou krokodil meur ha meurdezus evel ur c’hozh harink sol.\nDiwar neuze en deus bet tro an aourgi bihan tener da vont pa gare betek genou ar stêr, lec’h ma vez dindan ar gwez o delioù bihan ha bras ur disheol klouar ha klet, da zebriñ kranked bihan ha meskl.\nAn istor-se zo diwar maladur ur sorbienn indian embannet e-barzh levr Miss Sara CONE BRYANT e derou an ugentvet kantved.\nStories to Tell Children London, 1918, troidigezh c’hallek gant Élisée Escande, Comment raconter des histoires à nos enfants, deuxième série, Nathan 1926\nTostaat a rin ar sorbienn-se ouzh «The Enormous Crocodile» gant Roald Dahl, 1978, da lakaat kichen ha kichen daou eztaol disheñvel, div stuzegezh disheñvel, div lennegezh disheñvel.\nan aourgi bihan 1\nPublié le 17/08/2013 par Yann-Ber\nMont betek genou ar stêr, lec’h ma kas ar mor e zour sal. Amañ e kresk ar gwez o delioù bihan ha bras a ra un disheol klouar ha klet.\nEno e teu an aourgi war glask kranked bihan ha meskl.\nBihan na bihan, lipous na lipous, ken lipous ma spluj e bav e-barzh an dour da gaout e voued sasun.\nTapet eo gant javedoù ar c’hrokodil meur skoachet er fank.\nNa skrijit ket, pa vezer bihan ez eur rediet da vezañ fin evit dreistbevañ e bed ar re vras. E giz-se e c’hounezer ar gwir da vont lipous ha disoursi dre ar bed.\n– A Aotrou krokodil meur ha meurdezus, roue kozh genou ar stêr. Tapet hoc’h eus un tamm gwrizienn a zroukkemerit evit pav un aourgi bihan tener. Iskisat tra.\n– Biskoazh kement all ! Koshaat a ran, eme ar c’hrokodil.\n– Trugarez vras Aotrou krokodil meur ha meurdezus a vezañ distardet ho tent da ‘m lezel da vont, trugarez ha kenavo.\nBezañ lipous a ra diaes derc’hel devezhioù hep mont d’ar stêr da granketa… Ne bad ket an aourgi bihan tener ouzhpenn ar sizhun.\nDistro war ribl ar stêr e skeud an delioù bihan ha bras emañ an aourgi en amzivin. Pelec’h emañ skoachet ar c’hrokodil ? Neuze e komz outañ e unan, kreñv, da vezañ klevet.\n– Ne ‘m eus ket chañs hiziv. Krank ebet. Pa vezont amañ e c’hoariont da bignat an eil war gein egile. Pa velan kein ur c’hrankig e gorre an dour n’ eus nemet a deurel ur pav ha tak, tapet ar c’hranked. Nag ur friko. Hiziv avat n’ eus hini ebet.\n– Na soutil an aourgi bihan-se. Emaon o vont da ziskouez dezhañ kein ur c’hrankig.\nHejañ a ra ar c’hrokodil beg e fri war-c’horre an dour.\n– Trugarez vras Aotrou krokodil meur ha meurdezus a ziskouez din e pelec’h emaoc’h skoachet, trugarez ha kenavo.\nUl lamm pounner a ra ar c’hrokodil meur war ribl ar stêr, hogen pell emañ an aourgi bihan tener.\nA-benn ur pemzektez, daoust d’an dañjer, e tistro an aourgi bihan tener davit genou ar stêr.\n– Chañs ebet c’hoazh, emezañ kreñv a-walc’h, n’eus meskl ebet. Pa vezont aze e varvailhont kement ha kement ma teu klogorennoù bihan da darzhañ war-c’horre an dour. Neuze e luskan va fav e-barzh an dour ha tak, meskl e-leizh a dapan. Nag ur friko neuze. Hiziv n’ eus klogorenn ebet. Siwazh.\n– Ma ! Klogorennoù… Me oar diouzh ar c’hlogorennoù.\nC’hwezhañ a ra ar c’hrokodil dre e fronelloù. Na ledan e fronelloù avat, nag ur vourbouilh an diaoul war-c’horre an dour.\n– Trugarez vras Aotrou krokodil meur ha meurdezus da ziskouez din e pelec’h emaoc’h skoachet, trugarez ha kenavo.\nLammat a ra ar c’hrokodil war ribl ar stêr, un nebeut kammedoù a ra war-lerc’h an aourgi bihan a zo tec’het prim ha prim.\nHag e vo ret d’ an aourgi tremen hep kranked ha meskl hiviziken ? Gwelet e vo.\nan trizekvet krampouezhenn\nPublié le 14/08/2013 par Yann-Ber\nAmañ emaoc’h e Su Breizh. N’eo ket ar memes krampouezh a vez graet.\nNe reomp nemet gant kenderc’hadoù lec’hel. Setu perak n’eo ket tre an hevelep blaz a zo gant hon c’hrampouezh.\nAr bleud da gentañ penn, ar bleud zo bleud Hyper U. A belec’h e teu an ed du ? Eus Frañs, skrivet eo war ar pakad. Ne zeu ket eus Reter Europa. Malet gant ur maen-milin e maen gwirion eo. Netra gwall orinel. Ar bleud-se a brenomp peogwir eo marc’had mat, ha du. N’eo ket evel ar bleud re sklaer divlaz a gaver e pakadoù all a zo malet re ha mesket ennañ ed du a bep seurt broioù. N’eo ket bevvaek ? Nann, n’eo ket, met gwelloc’h eo.\nAr vi, ar banneig laezh hag an tammig amann ivez zo bevvaek. Hyper U ivez. An tostañ eo, gourleur ar vro. Re vras, met ni zo boas bremañ.\nDre ma vezomp e Su Breizh e lartaomp ar billig gant eoul olivez.\nSetu un arbenn ouzhpenn d’ar blaz. Ur banneig heol a ro d’ar c’hrampouezh.\nAr vamm-gozh a rae gant ur billig vrasoc’h a lakae war un trebez en oaled.\nAesoc’h eo gant an aezhenn leskiñ ha gant ur billig vihanoc’h.\nAr vamm-gozh a oa eus reter bro Naoned, war an harzoù ‘ta. Gant un tamm tonenn e rae evit druzañ ar billig.\nGant va mamm ‘m eus desket ober krampouezh avat. Kalz krampouezh a rae p’ edomp o chom e Sarcelles nondidie. Desket he doa kalzig a draoù digant ur vaouez eus Kalanel a oa he gwaz o labourat dindan an hent-houarn. Hi a lavare bepred : – An tamm amann Josefa, arabat disoñjal an tamm amann e-barzh an toaz, un tammig bihan tout zoken, hogen arabat disoñjal !\nSetu… Setu penaos o deus krampouezh Su Breizh ur blaz arbennik ispisial diles na gavot e nep lec’h er bed.\nGant a-vec’h tri c’hant gramm e ran daouzek krampouezhenn. Neuze eo ret lakaat nebeutoc’h eget tri c’hant gramm pe vuioc’h.\nMar c’hoarvezfe ganin ober trizek krampouezhenn e paouezfe ar yer a zozviñ hag an ed du a greskiñ, er bed a-bezh, hag an hini a zebrfe an trizekvet krampouezhenn, hennezh a zeufe da vezañ gak.\nmatezh ar bed\nPublié le 11/08/2013 par Yann-Ber\nUr vatezh. Ur savadur cheuc’h eus ar 16vet ranngêr e Paris, na cheuc’h.\nEmgav hor boa kemeret en he ranndi, ur gambrig dindan an doenn. Ret e oa treuziñ ar gwele evit mont, pignet war ur skaoñ, da zigeriñ al lomber skoachet el lein a ginnige ur oablenn c’hlas bihanoc’h eget ur vouchouer. Un dar bihan a oa ouzh ar voger, un tamm armel voger. Ar privezioù a oa en trepas. Boutin e oa d’ an holl vatezhed deuet a bep korn eus ar bed da servijout tiegezhioù ar savadur cheuc’h. Chom a raent en hevelep kambrouigoù o skeiñ war an hevelep trepas.\nHe fatromed a bellgomze dezhi p’o doa ezhomm d’ ober war-dro o bugale.\nAet e oamp da zebriñ gant ur vignonez dezhi a heulie an hevelep stummadur pa zebre boas diwar restachoù pred ar vugale a evezhie.\nNe oa nemet un nebeut bloavezhioù ‘zo.\nHi a oa laouen gant an aozioù. Tro a roe dezhi da gaout ul lojeiz e Paris, un nebeut boued pemdeziek, ha da ren he studioù. Yaouank e oa, kaer, disoursi.\nAn amzer a dro. Ken kaer, yaouank ha disoursi eo bepred. Dimezet eo bet gant un diplomat, amzer d’ober tro ar bed, da gaout daou vugel kaer a zo bras bremañ.\nMiret he deus an neuz hag an doare buhezañ ledan ha seder a ra anezhi un den kaer, a vroud gwarizi ar re o kiañ da virout pizh un danvez teusk o deus bet da hêrezh pe diwar o c’hwez.\nHi, n’ he deus netra dezhi.\nUr rouanez eo, ur rouanez a ren war gened ar bed.\nRa bado he rouantelezh.\nPublié le 07/08/2013 par Yann-Ber\nChat noir, arts et plaisirs de la Belle Époque, musée d’Ixelles\nDudius eo ar prantadoù ma troc’h an arzourion gant an arz. Diveuziñ a reont ha pellaat diouzh un arz arzourion.\nE degouezh ar Chat Noir e dibenn an naontekvet kantved ha derou an ugentvet kantved ez eont da glask er stuzegezh pobl, kanaouennoù, dañsoù, kafedioù, sirk, merc’hodennoù, skeudarvestoù.\nTreiñ a reont o selloù davit goar ar bobl ha davit aozioù e labour.\nEskoriñ a ra doareoù buhezekoc’h eget reoù al livourion saloñs.\nNe ‘m boa ket graet al liamm etre Aristide Bruant, Toulouse Lautrec, Alfred Jarry, Loie Fuller, an Nabied, an Argeladourion… Koulskoude eo anat en arver ar furmoù, al lusk, al livioù, tost ouzh ar berrdresañ gant ur armerzh strizh ha skogus arveret war galz tachennoù eus an eztaol, koroll, dañs, lennegezh, c’hoariva, skeudennaouiñ, tresañ, livañ…\nRoudoù al labour-se a adkaver c’hoazh hiziv, paneve gant arzourion o deus dibabet ar bandennoù treset. En o albomoù e tasson trolinennoù yoc’hoù didroc’het ar skeudarvestoù, plijadur an danevellañ, ur c’henwerc’hañ, ur goulaouiñ hag un erbar skogus maget gant un danvez poblek.\nNe bad ket ar birvilh krouus ha digor avat. Aes eo adkouezhañ e roudoù un arz ensavadekaet. N’eo ket un emsav, n’eo nemet ul luskad tud nesaet dre ur blegenn eus o buhez pe dre ur blegenn eus emdroadur ar gevredigezh. Ul vicher diaes eo bezañ brokus.\nChom a ra o oberennoù, roudoù o oberennoù, hag ar blijadur da berzhiañ en denelezh a zo boutin kenetrezomp hag a hetomp e vo marteze, un deiz, tra an holl.\nwar zigarez Le Corbusier\nPublié le 05/08/2013 par Yann-Ber\nLe Corbusier and photography, diskouezadeg er CIVA, 55 rue de l’Hermitage, Ixelles.\nEn ur skeudenn eus ar bloavezhioù tregont ma weler ur savadur gant Le Corbusier e lennan tonkad an adeiladouriezh adal ar mare-se.\nDiouzh un tu palezioù neptu ha klet dalc’herion ar galloud ha diouzh un tu all foukennoù a-zerc’h an trobarzhioù ma vez gronnet al labourerion paouraet argaset eus ar c’hêrioù bras a zo miret d’an uhelidi, d’o servijourion nesañ, ha d’un niver a goskor bihan diziouerus d’o c’hletadurezh.\nDieubet eo bet an tisaverezh diouzh rediezhoù an dafar henvoazel, diouzh e briz uhel, diouzh e furmoù ha diouzh ar sammad labour ret d’e oberiañ.\nKorvoet eo bet seurt frankizadur evit preizhañ muioc’h c’hoazh gwiskadoù izelañ ar boblañs avat, kenderc’hañ savadurioù a vil vern er-maez eus ar c’hêrioù istorek, e Frañs d’an nebeutañ. Sevel e-sell buzadoù hep derc’hel kont eus gweredoù an amzer hag eus buhez an dud.\nSavadur Le Corbusier e Reze a ‘m lakae da huñvreal pa oan bihan zo deuet da vezañ tost ur berniad foukennoù…\nNe zalc’he ket kont eus an endro, eus an dud, eus ar geoded, eus buhez ar geoded. Ne oa nemet oberenn un adeiladour. Dianaout a rae barregezhioù atebeion an dinaz, perzhioù an annezidi, o lec’h er geoded… Moarvat e kase e selloù pelloc’h, hogen re a dunioù a gase an oberenn da vezañ e dalc’h lazioù prevez, pezh a false al labour. N’eo ket a-walc’h d’un arzour bezañ arzour. Ret dezhañ bevañ e-touez an denion.\nKaer ha pinvidik eo diskouezadeg Ixelles. Tresañ a ra an aozour evel un den figus, darvennus, war ar skeudenn a vez roet anezhañ, kaer evel un dudenn ha n’eo ket evel un den.\nSeurt kaerded zo er-maez bed an denion. Den ur stuzegezh c’hlan, un usstuzegezh, e teu an adeiladour da vezañ ha n’eo ket oberour hollveziadel.\nE zastumad kartennoù post zo kartennoù post o tiskouez muioc’h ar savadurioù eget an dud.\nUr skouer ludresadennel eus an adeiladouriezh krouus zo gant karterioù pobl Naoned a zo bet annezet gant ar renkadoù etre izelañ ur wech argaset an annezidi poblek istorek davit an trobarzhioù hag ar maezioù.\nRe vihan e oa an tiez evit kletadurezh an annezidi nevez. Galvet o deus d’o skoazell adeiladourion vihan o deus ouzhpennet ur solieradur d’ an tiez, pep hini o vont diouzh e ijin. N’o deus gwelet nag ar c’harter, nag ar straed, nag an istor. Pep hini en deus graet diouzh e arz, ha diouzh arc’hant e arval, a oa bevennet o daou. An disoc’h zo heugus.\nKempouesoc’h, kompesoc’h e oa ar straed gwechall daoust ma oa savet gant micherourion ha mañsonerion. An dud a save tiez diouzh ar pezh a oa tro dro, gant dafar heñvel, da vevañ gant an annezidi all ha n’eo ket evel ma vefent bet o-unan, pe evit en em ziskouez evel hinienn. Adeiladourion o c’harter edont, ent diemouez.\nLe Corbusier a oa un den stuziet, ha ma venne bezañ brudet, ne vire ket outañ a welout pelloc’h eget beg e fri. Chom en ur par dangorel avat a vire outañ a zonaat an amveziadoù ma veze graet al lod eus e labour kaset en ur metou estren dezhañ.\nSiwazh an adeiladouriezh a bouez war vuhez ur boblañs a-bezh. Ur savadur a c’hell bezañ ken bec’hus d’an dud en o femdez hag un delwenn arem, skeud ur galloud droch, dall, diharz.\nPenaos e vuhez poblañs Brusel un adeiladouriezh liessfurm ken plijus d’un gweladenner deboner ?


nouch - Wikeriadur\nnouch /ˈnuʃː/ gourel (liester : nouched)\n(1) [...] ; Laban ha nouch, e Bro-Leon, a zo daou c'her hag a lavar e brezoneg ar pez a lavar ar ger niais, e galleg. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 2.)\nKerlaban. — Petra ? evit eun nouch e kemerit ac'hanon 'ta ? — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 31.)\nc'hoari an nouch gant unan bennak : ober gwall dro da unan bennak en ur lakaat anezhañ da sod\ngalleg : niais (fr)\nAdtapet diwar « https://br.wiktionary.org/w/index.php?title=nouch&oldid=204036 »\nKemmoù diwezhañ degaset d'ar bajenn-mañ d'an 30 Gou 2015, da 11:46.


falvezout - Wikeriadur\nSavet diwar fal, ha bezout\nfalvezout /falˈvɵːzut/ verb dic'hour ha verb kreñv eeun (anv-gwan-verb : falvezet) (displegadur)\nI. verb dic'hour\nFalvezout da unan bennak : fellout da unan bennak (dirak un anv-verb pe un islavarenn degaset gant ar rannig-verb e)\n[...], abalamour ma ne falveze ket dezho sentiñ ouzh al lezennoù nevez : [...] — (Lan Inizan, Emgann Kergidu 1, Brest, 1877, eil emb. Al Liamm 1977, p. 11.)\nFalvezout a reas dezho lakat o c'hraban war madoù an Iliz ha war ar veleien. — (Lan Inizan, Emgann Kergidu 1, Brest, 1877, eil emb. Al Liamm 1977, p. 12.)\n[...], abalamour ne falveze ket dezho sentiñ ouzh traoù ken diskiant. — (Lan Inizan, Emgann Kergidu 1, Brest, 1877, eil emb. Al Liamm 1977, p. 14.)\n[...] : ne falveze ket dezhañ e vije skuilhet evitañ berad gwad hini anezho. — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)\nDoue a falveze dezhañ digoll, [...], ar venec'h eus ar boan o doa [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 34.)\nNe falveze dezhañ debriñ tamm, re veiet oa e stomok. — (Lan Inizan, Emgann Kergidu 1, Brest, 1877, eil emb. Al Liamm 1977, p. 43.)\n— [...]: c'houi ne falveze ket d'eoc'h kemeret digan-en an dilez euz va c'harg: [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 65.)\nAn Aoutrou Calvarin, ginidig a Borspoder, a ioa persoun eno, ha ne falvezaz ket d'ezhan kuitaat he barrisioniz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 186.)\nEun dervez, ar prins a glevas anezan adarre hag a falvezas d'ezan gouzout petra a c'hoarie gant e vignon. — (G. MILIN, Gwechall-goz e oa..., Kemper, 1924, p. 9.)\nAn hini yaouanka a falveas d'ean mont da vale bro ; goulenn a eure e ôtre digant e dad. — (Fañch al Lae, Bilzig, Kemper, 1925, p. 116.)\n— « Va merc'h, ha falvezout a rafe deoc'h dimeziñ gant va mab, [...] ? » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 13.)\nPa yaen da bardonañ da Santez-Anna-ar-Palud, e falveze din, kerkent ha degouezhet eno, mont da welout ar mor. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 125.)\nFalvezout un dra bennak da unan bennak\nMarteze te a blijo d'ezan, rak dec'h e falveze d'ezan eur wezenn divalo, ha te evit eur boked, a zo divalo a-walc'h. — (Ivon Krog, Eur Zac'had Marvailhou, Buhez Breiz, Kemper, 1924, p. 19.)\nFalvezout gant unan bennak : fellout da unan bennak (dirak un anv-verb)\nAn Aoutrou Branellec ne falvezaz ket gant-han tec'het kuit; [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 215.)\nAr roue a oue glac'haret, mes abalamour d'he le ha d'an dud a ioa ouz he daol, ne falvezas ket ganthan ober displijadur d'ar plac'h yaouank hag e c'hourc'hemennas he rei d'ezhi. — (Yann-Fañch Caer, Ar Pevar Aviel lakeat en unan, Brest, 1904, p. 120.)\nAn aotrou pa glevas kement-se, e-lec'h kemerout difizians eus ar pez a lavared d'ezan, a falvezas gantan, da genta, kas Tremeur, da vale, diwar e dro, [...]. — (G.P., Oferenn ar beleg maro, FEIZ HA BREIZ niv. 12, Kerzu 1929, p. 473.)\nFalvezout ober un dra bennak : youliñ\nHemañ ne falvezas ket gedal. KEAV 327\n(Rouez) Falvezout un dra bennak digant unan bennak : goulenn kaout un dra bennak digant unan bennak\nPa veljont Jesus a-ziabell, an dud-se a ziredas d'he gaout, a stouas hag a grias gant eur vouez crenv : « Petra falvezit diganeomp, Jesus, Mab Doue a zo dreist peb tra ? Ha deut oc'h ama evit hor poania araog an amzer ? » — (Yann-Fañch Caer, Ar Pevar Aviel lakeat en unan, Brest, 1904, p. 108.)\nAdtapet diwar « https://br.wiktionary.org/w/index.php?title=falvezout&oldid=214551 »\nKemmoù diwezhañ degaset d'ar bajenn-mañ d'an 19 Kzu 2015, da 15:01.


Prokariot - Wikipedia\nFramm ur vakterienn\n2. Speurenn ar gellig\n3. Kroc'henenn gitoplasmek\n7. Nukleus (TDN)\nAr prokarioted zo bevedegoù hep nukleus en o c'helligoù, nag organelloù dispartiet gant kroc'henennoù. Unkelliged eo ar pep brasañ anezhe met lod eus ar prokarioted zo lieskelliged. Dave a ra o anv da framm o c'helligoù ispisial, hep nukleus nag organell, disheñvel diouzh hini an eukarioted.\nAr prokarioted a ya d'ober un takson a vod bevien, dezho kelligoù o deus ar framm-se. Ar bevedegoù-se o deus enzimoù lec'hiet e speurenn ar c'hellig hag e ouennont dre rannadur dijener . Enebet e vez an takson-se ouzh hini an eukarioted. Renket eo an holl vevien en daou dakson-se.\nNe seller ket ouzh takson ar prokarioted evel unan [monofiletegiezh|[monofiletek]] : renket e vez ar bevedegoù prokariot en Archeobacteria pe en eubacteria, hag e soñjer o deus an eil hag egile un orin boutin gant an eukariot. Ar c'hentañ prokarioted a oa war an douar da vare an Eoarkean marteze, da lâret eo 3 600 milion a vloavezioù zo.\nStudi ar prokarioted zo hini ar bakteri e gwirionez. Aet eo war-raok adalek an XIXvet kantved, gant enklaskoù Louis Pasteur e Bro-C'hall ha Robert Koch en Alamagn. Savet e voe ar ger « prokariot » er bloavezhioù 1950, pa voe gwelet ne oa nukleus gwirion ebet en o c'helligoù a-drugarez d'ar mikroskop elektronek.\n1 kerentiezh gant an Eukarioted\nkerentiezh gant an Eukarioted[kemmañ | kemmañ ar vammenn]\nUnan eus ar c'hemmoù pennañ etre ar prokarioted hag an eukarioted zo ar fed m'o deus an eukarioted ur gwir nukleus en o c'helligoù, ennañ o TDN, pa ne vez ket klozet dafar genetek ar prokarioted gant ur groc'henenn. Ar bevedegoù eukariot, evel an dud, a c'hall bezañ unkellig pe lieskellig. Ken bras eo ar c'hemm etre ar prokarioted hag an eukarioted ma seller outañ evel an hini brasañ etre strolladoù bevedegoù disheñvel.\nBakteri eo ar pep brasañ eus ar prokarioted hag alies e vez implijet an daou c'her evel heñvelsterioù. E 1977, Carl Woese a ginnigas rannañ ar prokarioted e Bacteria hag Archaea (da gentañ Eubacteria hag Archaebacteria) abalamour d'ar c'hemmoù genetek a-bouez etrezo. Ar rummatadur en Eucaryota (anvet ivez "Eucarya"), Bacteria, hag Archaea zo anvet « reizhiad an tri damani » hag a gemeras lec'h « reizhiad an div impalaeriezh ».\nDisheñvel bras eo framm kelligoù ar prokarioted diouzh hini an eukarioted. An ezvezañs a nukleus pe a c'holo kellig eo ar c'hemm pennañ. Soñjal a raed a-raok n'o doa ket ar Prokarioted a gitorelegennoù nag a gombodoù kellig kroc'henennek evel ar vakuolennoù, a reticula endoplasmek, a Ardivinkoù Golgi, a vitokondriennoù, nag a gloroplastoù. E strollad an eukarioted e vez kaset da benn argerzhoù metabolek disheñvel gant ar mitokondrioù hag ar c'hloroplastoù. Krediñ a reer e tiskennont eus bakteri endokenvevat. E-touez ar prokarioted e vez kaset an argerzh a-dreuz kroc'henenn ar c'helligoù ; Ral-kenañ eo ar bevedegoù endokenvevat. Mont a ra ur volekulenn (ar peptidoglikan) d'ober speurennoù kelligoù ar prokarioted. Disheñvel eo diouzh hini a ya d'ober speurenn an eukarioted (kalz eukarioted n'o deus speurenn kellig ebet a-hend-all). Eukarioted ha prokarioted o deus frammoù anvet ribozomoù, a brodu proteinoù. Bihanoc'h e vez ar prokarioted evit ar c'helligoù eukariot.\nDisheñvel eo ar prokarioted diouzh an eukarioted abalamour ma ne vez nemet ur boukl kromozomoù stabil TDN sanailhet en takad anvet an nukleoid, tra ma vez kavet TDN an eukarioted war kromozomoù staget mat hag urzhiet. Daoust ma'z eus frammoù eukarioted o deus TDN distag anvet plasmidennoù, sellet e vez ouzh ar re-se peurliesañ evel perzhioù eus ar prokarioted avat ha kalz genoù a-bouez eus ar prokarioted a vez dalc'het er plasmidennoù.\nMeteier[kemmañ | kemmañ ar vammenn]\n↑ Diwar an henc'hresianeg pro- rak + karyon kraoñenn , a ra dave da nukleus ar gellig, + rakger -otos, ls. -otes\nAdtapet diwar « https://br.wikipedia.org/w/index.php?title=Prokariot&oldid=1973234 »


Setu keloù mat evit ar re dik gant ar sportoù emgann : ar muay-thaï, ar c’hik-boksing hag ar sambo a vo e JO Paris e 2024, ofisiel eo abaoe ar meurzh 20 a viz gouere. Tolpet e oa pennoù bras ar C’hoarioù Olimpek dre vizio evit reiñ o ali war 6 sport ouzhpenn a vo degemeret e 2024. En o zouez an tri sport emgann. Ha degemeret int bet ! Sport muiañ karet Vladimir Poutine eo ar sambo hag a zo ur sport brezel hengounel eus Bro-Rusia. Tennañ a ra kalz d’an MMA.


Kaozeal:Eubucco bourcierii - Wikipedia\nHa petra eo ur "mourrenner" ?--Prieladkozh (kaozeal) 26 Gwe 2015 da 17:37 (UTC)\nGwelit: en: Red-headed barbet - de: Anden-Bartvogel - nl: Roodkopbaardvogel - es: barbudo cabecirrojo --Couiros22 (kaozeal) 26 Gwe 2015 da 18:27 (UTC)\nTrugarez deoc'h, barrek on da lenn ma-unan-penn ar pezh a vez diskouezet war ar Wikipediaoù all. Met e-barzh petore geriadur, petore oberenn skiantel ho peus kavet ar ger "mourrenner" ? E berr gomzoù : pelec'h emañ testeniekaet, ur wech ouzhpenn ?--Prieladkozh (kaozeal) 26 Gwe 2015 da 19:19 (UTC)\nPerak skuizhañ goulenn e brezhoneg ? Ne gompren ket : e galleg marteze? Bianchi-Bihan (kaozeal) 26 Gwe 2015 da 21:07 (UTC)\nNe rin ken ! Emaomp war ul lec'hienn ma reer gant ar brezhoneg diouzh boaz, ma n'emaon ket o faziañ !--Prieladkozh (kaozeal) 27 Gwe 2015 da 07:55 (UTC)\nNevezc'herioù a-fezon --Couiros22 (kaozeal) 27 Gwe 2015 da 08:20 (UTC)\nSkrivañ "a-feson" a vo gwelloc'h... N'on ket a-enep an nevezc'herioù, met perak "mourrenner" ? Eus pelec'h e teu ?--Prieladkozh (kaozeal) 27 Gwe 2015 da 08:26 (UTC)\nN'eo ket ur respont : perak "mourrenner" ?--Prieladkozh (kaozeal) 27 Gwe 2015 da 09:03 (UTC)\nDaoust hag eñ n'ho pije ket droukvesket an daou c'her "mourrenn" ha... "barvenn" ? Ha ne gav ket deoc'h e vefe ken poellek ha fur lezel, evit poent, an anv skiantel Eubucco bourcierii da c'hortoz ma vo kinniget un anv boutin gant unan bennak barrek war an evnoniezh ? N'eo ket mezhus d'un den anavezout ez eo poellekoc'h mont war e gil...--Prieladkozh (kaozeal) 27 Gwe 2015 da 09:31 (UTC)\ngeriadur R.Hemon: mourrenn: moustache, barbe (de chat etc.)\n""The barbets get their name from the bristles which fringe their heavy bills." --Couiros22 (kaozeal) 27 Gwe 2015 da 13:55 (UTC)\nKement-se am eus lennet dija. Met perak an diaoul "mourrenner" ? Ha kompren a rit ne dalv tra ar ger-mañ e brezhoneg ? Ma n'ho pez ket fiziañs ennon it da c'houlennata an implijer Llydawr.--Prieladkozh (kaozeal) 27 Gwe 2015 da 14:06 (UTC)\nYa, keñveriañ gant Panur mourraouek, gant an anv biarmicus (= barv) evit ar mourroù heverk.--Trec'hlid mitonet (kaozeal) 27 Gwe 2015 da 14:12 (UTC)\nmourrenner = moustachu - mourraouek = à moustaches\nda garout gwell 'mourrenner' eget 'mourraouek' penn ruz ? --Couiros22 (kaozeal) 27 Gwe 2015 da 14:22 (UTC)\n"mourrenner" = moustachu ? met pelec'h 'ta !? "mourraouek" a zo un anv-gwan !!!--Prieladkozh (kaozeal) 27 Gwe 2015 da 14:26 (UTC)\n"da garout gwell" ??????--Prieladkozh (kaozeal) 27 Gwe 2015 da 14:32 (UTC)\n'Mourraouek penn ruz' asantet ? --Couiros22 (kaozeal) 27 Gwe 2015 da 14:33 (UTC)\nUN ANV-GWAN EO AR GER "MOURRAOUEK" !--Prieladkozh (kaozeal) 27 Gwe 2015 da 14:39 (UTC)\nPeseurt anv a-raok ... penn ruz? --Couiros22 (kaozeal) 27 Gwe 2015 da 14:47 (UTC)\nDeskrivet e oa bet al labous gant ar skiantour gall Frédéric de Lafresnaye (bet boulc'het ganeoc'h ar pennad diwar e benn). E galleg e vez graet "Cabézon à tête rouge" anezhañ : neuze n'ho peus ket nemet mont e darempred gant an dud a vicher a ra war-dro TermOfis en Ofis Publik ar Brezhoneg da c'hoût pe droidigezh a vefe an hini wellañ. Ken aes ha tra.--Prieladkozh (kaozeal) 27 Gwe 2015 da 14:56 (UTC)\nN'on ket re vat petra a sonj an dud all, dreist-holl an Edgar a zo ken desket, met evit krouiñ pennadoù er wikipedia n'eo ket fall gouzout ar c'hemm etre an dibennoù gourel ha gwregel (gouiliouder hag amiegez, da skouer) hag etre anv-kadarn hag anv-gwan. ur soñjig n'eo ken. Bianchi-Bihan (kaozeal) 27 Gwe 2015 da 17:31 (UTC)\nAdtapet diwar « https://br.wikipedia.org/w/index.php?title=Kaozeal:Eubucco_bourcierii&oldid=1664924 »\nKemmoù diwezhañ degaset d'ar bajenn-mañ d'an 27 Gwe 2015, da 17:31.